Илон Маскнинг бойлиги бир ҳафтада 20 млрд долларга камайди – Kommers.uz\nМиллиардерлар\t9:00 | 19.12.21\nИлон Маскнинг бойлиги бир ҳафтада 20 млрд долларга камайди\nМиллиардернинг маблағ йўқотишига Tesla акцияларининг тушиши сабаб бўлди.\nАмерикалик бизнесмен Илон Маскнинг бойлиги бир ҳафтада 20 млрд долларга камайди. Бу ҳақда Forbes хабар берди.\nМаълум қилинишича, Илон Маскнинг бойлиги Tesla акциялари нархи тушиб кетиши туфайли бир ҳафтада 20 миллиард доллардан кўпроққа — 245,1 миллиард долларгача қисқарган. Компания жами Америка бозоридаги вазиятдан ҳам ёмонроқ натижа қайд этган.\nНашрнинг ёзишича, 10 ва 17 декабрь кунлари савдолар ёпилиши оралиғида Маскнинг капитали тахминан 20,3 миллиард долларга қисқарган. Сабаби худди шу даврда Tesla акциялари 8,3 фоизга камайган эди.\nҚайд этилишича, Tesla бутун бозордан орқада қолган. S&P 500 бу ҳафта 1,9 фоизга тушган ва Dow Jones саноат индекси 1,7 фоизга камайган. Бунга қисман АҚШда коронавируснинг янги «омикрон» штамми пайдо бўлиши ва 2022 йилда фоиз ставкаларининг эҳтимолий ўсиши кутилаётгани сабаб бўлган.\nМаълумотларга кўра, ноябрь ойи бошидан бери Маск Tesla акцияларини компания опционлари олинганда тўланиши керак бўлган солиқларни қоплаш учун сотмоқда. Бу вақт ичида Маск 14 миллиард долларга яқин қимматли қоғозларни сотган.\nМаълумот учун, 13 декабрь куни Илон Маск Time журнали томонидан «Йил одами» деб топилганди. Шундан сўнг Буюк Британиянинг дунёга машҳур Financial Times газетаси ҳам Tesla раҳбари Илон Маскни электромобиллар саноатида қилган ишлари учун «Йил одами» деб топди.\nАввалроқ Tesla инвестори Илон Маскнинг твитлари туфайли компанияни судга бергани хабар қилинганди.


Шавкат Мирзиёев Ватан ҳимоячиларига орден ва медалларни топширди - xabar.uz\nШавкат Мирзиёев Ватан ҳимоячиларига орден ва...\nШавкат Мирзиёев Ватан ҳимоячиларига орден ва медалларни топширди\n14.01.2021 18:38 0 1933\nПрезидент Шавкат Мирзиёевнинг фармонларига мувофиқ, Ўзбекистон Республикаси Қуролли Кучлари ташкил этилганининг 29 йиллиги ҳамда Ватан ҳимоячилари куни муносабати билан ҳарбий хизматчилар ва ҳуқуқни муҳофаза қилиш органлари ходимларидан бир гуруҳи ҳарбий унвонлар, орден ва медаллар билан тақдирланган эди.\n14 январь куни ана шу юксак мукофотларни топшириш маросими бўлиб ўтди. Бу ҳақда Президент матбуот хизмати хабар берди.\nДавлатимиз раҳбари, Қуролли Кучлар Олий Бош Қўмондони йиғилганларни, барча ҳарбийларни, уларнинг оила аъзоларини байрам билан муборакбод этди.\nМаросимда таъкидланганидек, ўз ҳаётини Ватан ҳимоясидек муқаддас ва масъулиятли ишга бағишлаган ва буни ҳар куни, ҳар дақиқада амалда исботлаётган аскар ва офицерларимиз бизнинг фахримиз ва ғуруримиздир. Айниқса, ўтган йили ўз вазифасини адо этиш билан бирга, халқимиз бошига тушган оғир синовларни мардона енгиб ўтишда уларнинг хизматлари нечоғли катта бўлганини эл-юртимиз яхши билади ва юксак қадрлайди.\nСўнгги йилларда мамлакатимиз мустақиллигини янада мустаҳкамлаш, халқимизнинг тинч ва осойишта ҳаётини, сарҳадларимиз дахлсизлигини ишончли ҳимоя қилиш мақсадида ҳарбий соҳада кенг кўламли ислоҳотлар амалга оширилаётгани қайд этилди.\nИлгари армия алоҳида, халқ алоҳида бир дунё эди. Президент Шавкат Мирзиёев илк кунлардан «халқ билан армия – бир тану бир жон» деган муҳим ғояни илгари сурди ва вазият тубдан ўзгарди.\nҲарбий қисмлар эшиклари халқ учун, бўлажак Ватан посбонлари – ёш авлод учун ҳамиша очиқ бўлиши кераклиги таъкидланди.\nИстиқлол ғояларига садоқатли, ватанпарвар ҳарбий кадрларнинг янги авлодини етиштиришга катта эътибор берилмоқда. Аскар ва офицерларнинг замонавий билим олиши, ҳарбий техника ва технологияларни мукаммал эгаллаши, ҳарбий-ватанпарварлик тарбияси бош мақсад этиб белгиланган.\n– Армия фақат қурол ва аслаҳа билангина кучли ҳисобланмайди, балки она Ватан учун жонини аямайдиган ҳарбийлар – аскар ва офицерлар, генераллар билан қудратлидир, – дея таъкидлади Президент. – Армиямизнинг имкониятлари ва жанговар салоҳиятини белгилайдиган асосий омил мана шу, десам, ўйлайманки, сизлар ҳам бу фикрга қўшиласиз.\nМаросимда бугун дунёнинг турли нуқталарида тинчлик ва осойишталикка таҳдид ва хатарлар, қарама-қаршилик ва тўқнашувлар юз бераётгани қайд этилди. Бундай ҳолатлар бутун инсоният қатори халқимизни ҳам безовта қилиши табиий. Ушбу хавфларга муносиб қарши тура олиш учун инсонда чинакам ватанпарварлик, юксак билим ва тафаккур, метин ирода бўлиши зарурлиги таъкидланди.\n– Буюк саркарда Амир Темур бобомиз: «Аскарлари ботир эл қудратли бўлур», деганларида айнан ана шу ҳақиқатни назарда тутган эдилар. Мен ҳар бир аскар, Ватаннинг ҳар бир посбони Амир Темур ва улуғ лашкарбошиларимиз ўгитларини, уларнинг ҳарбий меросини чуқур билиши керак, деб қайта-қайта таъкидлаб келаман. Бу ўлмас ва бебаҳо мерос ҳозирги кунда ҳам ҳар биримизнинг қалбимизга чексиз ғурур бахш этади, муқаддас тупроғимизга садоқат туйғуларини кучайтиради, – деди Шавкат Мирзиёев.\nПрезидентимиз юксак давлат мукофотларига сазовор бўлган жасур ҳарбийларни ана шундай аждодларимизнинг чинакам ворислари, деб атади.\nМаросимда Фавқулодда вазиятлар вазирлиги, Давлат хавфсизлик хизмати, Миллий гвардия, божхона тизими ва ички ишлар органлари ходимлари иштирок этди.\nМукофотланганлар юксак эътибор, ҳарбийлар ва уларнинг оила аъзолари қўллаб-қувватланаётгани учун давлатимиз раҳбарига миннатдорлик билдирди.


Маҳаллалар «қизил», «сариқ», «яшил» тоифаларга ажратилмоқда\nҲуқуқбузарликлар «маҳаллабай» тарзда «қизил», «сариқ», «яшил» тоифаларга ажратилади. Энг оғир ва низоли вазиятларнинг ҳуқуқбузарликка айланишига йўл қўймаслик учун буни маҳаллаларнинг ўзидаёқ бартараф этиш ишлари олиб борилмоқда.\nҲудудларда ҳуқуқбузарлик содир этилишига қараб, маҳаллалар «қизил», «сариқ», «яшил» тоифаларга ажратилмоқда. Бу ҳақда АОКАдаги матбуот анжуманида ИИВ Ҳуқуқбузарликлар профилактикаси бош бошқармаси бўлим бошлиғи Баҳриддин Султонов маълум қилди:\n«Ҳуқуқбузарликлар асосан ижтимоий қатламга мансуб аҳоли, яъни руҳий ҳолати бузилган, алкоголизм, гиёҳвандликка мубтало бўлган шахсларнинг оиладаги яшаш тарзи ёки оилавий муҳитда юзага келадиган низоли ҳолатлар билан боғлиқ.\nБундай низоли ҳолатларга нималар киради? Эр, хотин ёки оиланинг бошқа бир аъзоси ўртасида фуқаролик тартибидаги масалаларнинг, масалан мол-мулкка бўлган ҳуқуқларнинг доимий равишда ва ўз вақтида ҳал этилмаслиги натижасида ўзаро келишмовчиликлар пайдо бўлади.\nШу боис аҳолининг ижтимоий ҳолатини яхшилаш борасида мутасадди идоралар билан тегишли профилактик чора-тадбирлар амалга оширилмоқда. Хусусан, «Аёллар дафтари», «Ёшлар дафтари»нинг юритилиши назорат қилинмоқда.\nЭнг оғир ва низоли вазиятларнинг ҳуқуқбузарликка айланишига йўл қўймаслик учун буни маҳаллаларнинг ўзидаёқ бартараф этиш ишлари олиб борилмоқда. Ҳуқуқбузарликларни «маҳаллабай» тарзда «қизил», «сариқ», «яшил» тоифаларга ажратиш — манзилли профилактикани қайси ҳудуддан бошлаш кераклигига ойдинлик киритади.\n"Сариқ" ва "Яшил" тоифага киритилган ҳудудларда 22 майдан бошлаб нималарга рухсат берилади?


Тинч океанида қайиғи ҳалокатга учраган 3 киши орол қирғоғида пальма япроқлари орқали Help сўзини ҳосил қилиб омон қолишди\n15:06 / 10.04.2016\nАҚШ соҳилбўйи хизмати Микронезиядаги ороллардан бирида океанда ҳалокатга учраб, омон қолган кишиларни қутқарди. The Guardian нашрида ёзилишича, бу кишиларнинг қайиғи Тинч океанида ағдарилиб кетгач, улар оролга чиқиб, у ерда 3 кун бўлишган.\nНашрнинг ёзишича, 3 эркак "Скиф" номли 19 футли кемада ўтган ҳафтанинг душанба кунида Тинч океанининг жанубий қисмига йўл олганди. Кутилмаганда океанда бўрон бошланиб, қайиқ ҳалокатга учраган. Қайиқдаги кишилар эса ороллардан бирига 2 км масофани сузиб боришган ва у ерда 3 кун давомида нажотсиз қолишган.\nЎтган ҳафтанинг пайшанба кунида эса АҚШ Ҳарбий денгиз кучларига тегишли самолёт Гонолулудан 2600 миль масофадаги Фанадик ороли қирғоғида пальма япроқлари орқали "Help" ёзувини ҳосил қилишганини пайқашган ва ҳалокатга учраган кишилар қутқарилган.\nУлар ёзув ҳосил қилиш билан биргаликда қутқарув нимчаларини силкитишган.\nСоҳилбўйи хизмати вакилининг айтишича, улар ўз ҳаракатлари билан омон қолишди.


Zamon Депутат Дониёр Ғаниев энергетика вазири истеъфосини талаб қилди – Zamon\nЎзбекистон\t11-01-2021, 22:03 78\nДепутат Дониёр Ғаниев энергетика вазири истеъфосини талаб қилди\nОлий Мажлис Қонунчилик палатаси депутати Дониёр Ғаниев бугун ўзининг Telegram каналида Ўзбекистонда кузатилаётган энергия инқирозига эътибор қаратиб, бу ҳолат юз беришига сабаб бўлган раҳбарлар истеъфоси энг тўғри йўл эканини таъкидлади.\n«Сўнгги йилларда мамлакатимизда кўплаб ислоҳотлар амалга ошириб келинмоқда, барча муаммолар бирданига ҳал этилмаган бўлсада, секин-аста бартараф этиб борилмоқда. Мисол учун, бир неча йиллар аввал пластик карточкадаги пулни нақдлаштириш катта муаммо бўлган бўлса, ҳозир буни муаммо деб бўлмайди ёки конвертация, яъни валюта айрибошлаш, онлайн давлат хизматларини жорий этилиши, ОВИР, прописка тизимларини ислоҳ қилиниши, банк тизими ислоҳотлари… Санасак, етарлича давом этишимиз мумкин. Лекин…\nБугун Ўзбекистон бўйлаб энергия инқирози кечмоқда. Айнан ўта оғир кечган 2020 йилдан сўнг, ҳар йилгиданда совуқ келган қиш мавсумида энергия инқирози барчани қийнамоқда! Бу ҳолат нафақат аҳоли орасида кескин норозилик, ижтимоий инқирозни келтириб чиқармоқда, балки иқтисодий фаолликни сусайтирмоқда ҳамда мамлакат иқтисодиётига салбий таъсир ўтказмоқда. Энг ачинарлиси, энергетика соҳасидаги муаммолар охирги йилларда олиб борилган барча ижобий ўзгаришларни ‘ювиб юборяпти’.\nЭнди ўйлаб кўринг, совуқ қиш, катта оила, на газ, на электр бор! Оиланинг кекса инсонлари ёки чақалоқлар совуқдан қалтираб ўтирса, оиланинг ёшлари ҳар қанча уринмасин уйини иситишга, уларни фаровон ҳаётини таъминлашга имконияти бўлмаса, бундай одамларга ислоҳотларнинг нима кераги бор? Бу одамлар учун ҳар қандай ислоҳотлар, ҳар қандай қонунлар, қўпол қилиб айтганда, бир тийин!!! Улар совуқдан қийналишмоқда. Бундай ҳолатда уларга фақат бир нарса керак, энергия таъминоти.\nШу кунларда менга сайлов округимдан бўлаётган ҳар 10 та мурожаатдан 9 таси айнан электр ва газ муаммоси тўғрисида бўлмоқда. Мурожаатлар бўйича шаҳар, вилоят, республика мутасаддилари кимни айблашни билмайди, бир-бирига солади! Энг охирги жавоб эса, қаердадир авария бўлган ва яқин кунларда ҳаммаси яхши бўлади, деган ваъда билан чекланилади!\nЭнергетика вазирлиги эса 30 йилдан бери соҳага инвестиция киритилмаганлиги ҳақида дардини достон қилади. Ундай бўлса, 2020 йил 3-чорак якуни бўйича Энергетика соҳасига йўналтирилган давлат ташқи қарзининг 28 фоизи ёки 5,1 млрд доллар маблағлар қани? Уларни қандай сарфлашмоқда? Мисол учун умумий қиймати 1,2 млрд доллар бўлган Намангандаги Тўрақўрғон ИEС ишга туширилса, водийда электр таъминотида муаммо қолмайди, деб ҳаммани ишонтиришганди. Лекин Тўрақўрғон ИЭС ўтган йили ишга тушган бўлсада, водийда электр таъминотида ижобий ўзгариш бўлмадику?!\nТўғри, мен бу соҳанинг мутахассиси эмасман, эҳтимол, тушунмасман. Лекин наҳот охирги 4 йил давомида соҳада сезиларли ижобий ўзгариш қилиб бўлмаса? Аҳолининг талаби кундан-кунга ўсиб бормоқда, нима учун йил давомида шунга қараб ҳаракат қилмаймиз? Электрон ҳукумат, онлайн хизматлар, рақамли иқтисодиёт деймиз, лекин энергия бўлмаса булардан нима наф? Қайси ислоҳот эффект беради бу ҳолатда? Бундай ҳолат олдимиздаги сайлов йилида рўй беришини қандай тушуниш мумкин? Ёки бу давлат раҳбарининг олиб бораётган сиёсатига қарши атай уюштирилаётган ‘саботаж’ми?\nМамлакатдаги бу ҳолатда энергия инқирози юз беришига сабаб бўлган раҳбарлар истеъфоси энг тўғри йўл бўлади. Аслида демократик давлатларда бундай инқирозлар ортидан раҳбарлар ўз ихтиёри билан истеъфо беради. Лекин бундай қила олиш учун эса, биринчи навбатда, раҳбарда орият бўлиши керак. Бизнинг энергетика соҳа раҳбарларида эса энергетика таъминоти каби орият ҳисси ҳам ‘инқирозда’», дея изоҳ қолдирган депутат Дониёр Ғаниев.\nДунёга машҳур Jetex компанияси Ўзбекистон авиация бозорига қизиқиш билдиряпти\nAҚШда Moderna ва Pfizer вакциналари билан эмлангач, бир неча кун ичида 55 киши вафот этди\n“Isuzu”да яширилган 251 миллион сўмлик товар моддий бойликлар фош бўлди\nСайёрамиздаги музлар рекорд даражада эрийди — олимлар\nПрезидент саноат ва логистикага оид инвестиция лойиҳалари билан танишди\nШавкат Мирзиёев Саудия Арабистони инвестициялар вазирини қабул қилди\nWhatsApp миллионлаб фойдаланувчиларини йўқотди\nСовуқ ҳавода кайфиятни кўтарувчи маҳсулотларни биласизми?\nҚашқадарёлик эркак нима учун МИБ ходимига болта билан ҳужум қилди?\nМактаб психологлари ота-она томонидан талаш бўлаётган болалар билан суҳбатлашди


Москва метрополитени йўловчи хизматлари хизмати бошлиғи Андрей Филатов метродан чиқаверишда билетларни текшириш учун турникетлар ўрнатилишини маълум қилди. Бу ҳақда M24.ru портали хабар берди.\nҚайд этилишича, метрополитенда бундай тизим билан йўловчиларнинг нафақат қайси станцияларда метрога тушишлари, балки чиқишларини ҳам билиш мумкин бўлади.\n“Тройка” картаси персоналлаштирилгандан (картага унинг эгасининг шахсий маълумотларини киритиш) кейин бу маълумотлар қоидага амал қилиш дастурини яратиш ҳамда бепул юрадиган йўловчилар сонини камайтиришга кўмак беради.\n“Йўловчиларни метродан чиқишда идентификация қилиш учун чиқишда турадиган турникетлар картаси бўлган йўловчиларни таниш имкониятига эга бўлиши керак.\nМисол учун, тоғ-чанғи курортларида кўтаргичга чиқаётганда ишлайдиган ski-pass тизимига ўхшаш равишда. Йўловчи картани турникетга қўяди, турникет тўсгичлари очилади, сафар ҳисобдан чиқарилмайди”, деб айтди Филатов.\nБу тизим қачон ишга туширилиши ҳозирча айтилмаган. Москва метроси матбуот хизматининг айтишича, агар бу тизим ишга туширилса, бир марталик чипталар эгалари уларни сафар охиригача ўзларида сақлашлари лозим бўлади.\n00:32 Фирибгарлар, қабул комиссиясини энди умуман алдай олмайсиз!\n13:44 “Дамас”да йўловчи ташиш тақиқландими?\n11:21 Метродан нафақахўрларнинг бепул фойдаланиши йўлга қўйилгани йўқ


Эмери: Неймар Мессига ўхшаш учун ПСЖга ўтган\nПСЖ ва “Арсенал”нинг собиқ мураббийи Унаи Эмери Неймар ҳақида фикрларини билдириб ўтди.\n“Унинг “Барселона”га қайтиши ҳақида кўплаб миш-мишлар юрибди, Неймарни ПСЖга ўтишида мени қўлим бор. Ҳозир мен Испаниядаман ва ўйлашимча, у бу ерга қайтиши керак. У ПСЖга Мессига ўхшаш учун ўтган эди.\nМени ўйлашимча, энг кучли жамоалар Испанияда ўйнайди, топ-футболчилар эса энг яхши клубларда ўйнашлари лозим. Неймар стабилликни йўлга қўйиши керак у 27 ёшга кирди бу энг яхши бўлиши учун яхши имконият. Қўл остимдаги энг яхши футболчи? Шубхасиз Неймар”, - дейди Эмери.\nНеймар Унаи Эмери\nНеймар "ПСЖ" клуби учун 57 та ўйинда 50 гол урди\n“ПСЖ” сафарда “Сент-Этьен”ни йирик ҳисобда енгди\n“ПСЖ” клуби “Аякс” ҳимоячисини ўз сафига қўшиб олди


Термиз туманида "Навоий ворислари" Республика кўрик-танлови ўтказилди\n"Навоий ворислари" Республика кўрик-танлови Сурхондарё вилоятида Термиз туман босқичи ўтказилди.\nТанлов давомида Термиз туманидаги 34-мактаб ўқувчилари томонидан Навоий асарлари асосида тайёрланган саҳна кўринишлари ва Термиз санъат коллежи талабалари Р.Зокирова, О.Ҳайитова ижросида айтилган мумтоз тароналар йиғилганлар олқишига сазовор бўлди.\nҚизғин баҳс-мунозараларга бой ўтган танлов якунида Термиз туманидаги 34- мактабнинг 6-синф ўқувчиси С.Чориева 1-ўринга муносиб деб топилиб, танловнинг вилоят босқичида иштирок этиш имконини қўлга киритди.\nТанлов якунида ғолиб деб топилган ўқувчиларга ва иштирокчиларга ЎзМТДП Термиз туман Кенгашининг фахрий ёрлиқлари ва ўзбек адабиёти номоёндаларининг бадиий асарлари, китоблар тўплами топширилди.\nСурхондарё вилоятидан sangzor.uz мухбири\nҚўшилди: 19 05 2017 йил\nКитобдан яхши дўст йўқ жаҳонда\nТенгдошларим тақдирига бефарқ эмасман


12.08.2019 Нашр учун версия\nЎзбекистон шаҳарларида InfinBANK “очиқ эшиклар кунлари”ни ўтказиш графиги\nЖорий йилнинг 9 августидан 23 августига қадар банк филиалларида эрталаб соат 10:00 дан бошлаб кечки соат 17:00 га қадар “Очиқ эшиклар кунлари” ташкил этилади. Бизнесга оид шахсий маслаҳатларни “InFinBank” АТБ Бошқарув раиси Бобур Бурхонов, унинг ўринбосарлари, банк департаментлари директорлари, шунингдек, банк филиалларининг бошқарувчилари олиб боришади.\nМана шундай учрашувлардан бири InfinBANK АТБнинг Тошкентдаги офисларидан бирида бўлиб ўтди. Норасмий шаклда ташкил этилган учрашувда мижозлар банк вакиллари билан биргаликда банк тизимининг долзарб масалаларини муҳокама қилдилар, банк хизматларининг сифати борасида фикр алмашдилар. Мижозларнинг бизнинг банкимиз билан ўзаро муносабатларидаги салбий тажрибага оид фактларни кўриб чиқишга алоҳида мавзу сифатида қаралди ва ҳар бир ҳолат батафсил кўриб чиқилди. Шунингдек, банкда амалдаги хизматлар ва хизмат кўрсатишни яхшилаш бўйича мижозлар томонидан берилган барча таклифлар эътиборга олинди.\nInfinBANK тадбиркорликни очиқ мулоқотга кенг жалб қилиш банкимиз фаолиятининг шаффофлигини оширишга, банк ва мижоз ўртасидаги ҳамкорлик муносабатларини тушунишга ва ривожлантиришга ёрдам беради, деб ишонади.\n“Очиқ эшиклар кунлари”ни ўтказиш графиги\nИнФин Банк филиали номи\nАТБ “InfinBank” ОПЕРБ\nАТБ “InfinBank” Тошкент вилояти филиали ва Зангиота туманидаги филиали\nАТБ “InfinBank” Наманган вилояти филиали\nАТБ “InfinBank” Фарғона вилояти филиали\nАТБ “InfinBank” Андижон вилояти филиали\nАТБ «InfinBank» Хоразм вилояти филиали\nАТБ «InfinBank» Самарқанд вилояти филиали \nАТБ “InfinBank Навоий вилояти филиали\nАТБ “InfinBank” Бухоро вилояти филиали\nАТБ «InfinBank» Қашқадарё вилояти филиали\nАТБ «InfinBank» Қорақалпоғистон Республикасидаги филиали\nМБ курси 9526.28\t 10329.35\t 12354.63\t 85.38\t 148.82\t 1355.96\nОлиш 9520,00 9825,00 11845,00 82,00 - - 9635,00\nСотиш 9540,00 10345,00 12370,00 88,00 - - 9755,00\nЎзРВБ курси 9532.00 10401.00 - - - - -\nСўнгги янгиланиш 19.02.2020 18:50:52


Ёшлар ойлиги давом этмоқда | Ўзбекистон Халқ демократик партияси\n2020-06-26 12:06:31 232\nЁшларни ҳар томонлама қўллаб-қувватлаш, ташаббусларини рағбатлантириш уларни янги марралар сари руҳлантиришда муҳим пойдевор бўлмоқда. 30 июнь – Ёшлар куни этиб белгиланганлиги ҳам баркамол авлод вакилларини янада илоҳимлантириб юборди. Ушбу сана муносабати билан Навоий шаҳрида 5 муҳим ташаббус доирасида турли тадбирлар ташкил этилмоқда.\n– Ёшлар ойлиги доирасида «Ватан келажаги ёшлар қўлида» мавзусида иншолар ва «Ёшлар –бизнинг қанотимиз» деб номланган расмлар танловини онлайн тарзида ўтказдик, – дейди Халқ депутатлари Навоий шаҳар кенгаши депутати Хуршид Ҳакимов. – Бундан ташқари, вилоятимиз марказидаги Меҳриборлик уйи тарбияланувчилари билан «Ташаббуслар марафони» лойиҳасининг меҳмони, спортчи М. Мурадов билан «zoom» тармоғи орқали учрашув ташкил этилди. Унда спортчи ўзининг тажрибаси ва эришган ютуқларини йигит-қизларга сўзлаб берди.\nОйлик доирасида 21 нафар ижтимоий ҳимояга муҳтож ёшлар ҳолидан хабар олиниб, уларга китоблар, ногиронлик аравачалари, самакат ва совғалар топширилди.\n– Тақдир тақазоси билан тўрт мучам соғлом эмас, – дейди Самандар Эшматов. – Лекин бундан ҳеч қачон кўнглим ўксимаган. Чунки доим мени қўллаб-қувватловчилар атрофимда. Спорт билан шуғулланишни жуда ёқтираман. Бунинг учун онам ҳеч қачон ёрдамини аямайди. Насиб бўлса йирик мусобоқалар ва жаҳон чемпионатларида қатнашиб, онамнинг меҳнатини оқлайман. Менга байрам совғаси сифатида ногиронлик аравачасини олиб келганидан жуда хурсанд бўлдим. Энди кўчаларга сайр қилиш имконияти кўп бўлади.\nШунингдек, «Меҳрибон юрак» хайрия акцияси доирасида жарроҳлик амалиётини бошидан ўтказган болажонлар ҳолидан ҳам хабар олиниб, совғалар улашилди.\nЎзХДП Навоий шаҳар кенгаши раиси.


Алибекнинг жажжигина юраги энди соғлом — Фарғона шифокори\nАбдуллаев Алибек Хоразм вилояти Урганч шаҳрида яшайди. У оғир юрак нуқсони билан дунёга келган.\nБолажоннинг ҳаётини сақлаб қолиш учун унга Франциянинг Нант шаҳридаги клиникада икки маротаба ўта мураккаб юрак операциялари бажарилди.\nУшбу операциялар ва улардан кейинги муолажалар Лола Каримова-Тилляеванинг «Sen Yolg’iz Easmsan» Фондининг молиявий кўмаги билан амалга оширилди.\n2019 йилнинг январь ойида эса Алибек бутунлай тузалиб кетиши учун француз жарроҳлари унга иккинчи асосий операцияни ўтказдилар.\nМуваффақиятли бажарилган операция ва бир ярим ойлик муолажадан сўнг Алибек бувиси билан бирга Тошкентга қайтиб келди.\n← Стероидларнинг зарари ҳақидаги гап-сўзлар ростми?\nИчкиликбозлик ва алкоголизмнинг фарқи нимада? →\n06.09.2019 fsh.uz 199\n14.03.2019 fsh.uz 254\n11.04.2019 fsh.uz 256


Тарихда биринчи марта мусулмон киши Лондон мэри бўлиши мумкин\n06:41 / 06.05.2016\nYouGov томонидан ўтказилган ижтимоий сўровнома маълумотларига кўра, тарихда биринчи марта мусулмон киши Лондон мэри бўлиши мумкин.\nЛейборист ва келиб чиқиши покистонлик бўлган Содиқ Хон Лондон мэрига сайловларнинг 1-босқичида 43 фоиз овоз, бу орада унинг асосий рақиби – аристократ Зак Голдсмит 32 фоиз овоз йиғиши мумкин.\nЯкуний натижа эса Хон фойдасига 57 фоизга 43 фоиз овозни ташкил қилиши мумкин.\nСўровнома 1574 киши орасида 2-4 май кунлари ўтказилди.\nСодиқ Хон — покистонлик муҳожирларнинг 8 фарзандидан бири бўлиб, у Лондоннинг жанубидаги қашшоқ туманда автобус ҳайдовчиси оиласида кичкина хонадонда вояга етган. У мактабдан кейин ва таътил вақтларида қурилишда ишлаган. Кейинроқ у Буюк Британия транспорт вазири лавозимини эгаллашга муваффақ бўлган.\nЛондон мэри сайловлари 5 май куни бўлиб ўтди. Унда шаҳарнинг 32 тумани, Лондон Ситиси аҳолиси, шунингдек Лондонда яшовчи Британия Ҳамдўстлиги фуқаролари иштирок этдилар. Сайловнинг расмий натижалари 6 май кечки пайт эълон қилинади. Амалдаги мэр Борис Жонсоннинг ваколати май ойида якунига етади.


19:38, 29.05.2020 // 23110\n«Биз ҳам тўладик, лекин буни кам деяпти». Нарпайда ХТБ мудири мактаб директорларидан «Саховат ва кўмак» ҳаракати учун 100 минг сўмдан пул ўтказишни сўради\nНарпай тумани Халқ таълими бўлими мудири Мирзоҳид Йўлдошев раислигида 12 май куни ўтказилган тумандаги мактабларнинг қурилиш-таъмирлаш ишларига масъул ва бухгалтерия ходимлари иштирокидаги йиғилишда мактаб директорлари томонидан «Саховат ва кўмак» хайрия ҳаракатининг ҳисоб рақамига «имкониятдан келиб чиқиб» пул ўтказиш зарурлиги таъкидланган. Бу ҳақда йиғилишнинг «Дарё»га тақдим этилган аудиосидан маълум бўлди.\n12 майдаги йиғилишда асосан Нарпайдаги мактаблар, уларнинг ошхона ва ҳожатхоналарини таъмирлаш ишлари муҳокама қилинган. Туман ХТБ мудири Мирзоҳид Йўлдошев йиғилганлардан ушбу қурилиш-таъмирлаш ишлари доирасида берилаётган топшириқларни бажаришни талаб қилган. «Топшириқ берилдими, жим бўлиб (ўзгартирилган; аслида «жим бўлиб» ўрнига қўполроқ гап ишлатилган — «Дарё»), қил шу ерда, сенга бир юк кўтартириб қўйганимиз йўқ», — дейди Мирзоҳид Йўлдошев ва: «Кейинги топшириқ...», — дея иккинчи масалага ўтади.\n«Ҳозир ‘Саховат ва кўмак’ ҳисоб рақами очилган, Сардоба, Оқолтин, Мирзаобод туманларига кўмак бериш учун... Ҳозир ўзимизнинг туманга 29-коллеждан 12 хил маҳсулот тарқатиляпти. Ҳозиргача туман бюджетига 424 миллион сўм пул тушибди. Тахминан 100 миллиард атрофида қолдиқ қолган, қолганини чиқаряпти. Биз ҳам ташкил қилиб тўладик, лекин буни кам деяпти. Эрталабга йиғилишда ҳам айтди кам деб, кечқурунги йиғилишда ҳам айтди. Шунинг учун ҳар битта мактабга, сизлар билан маслаҳатлашган ҳолда айтяпман, директорларга 100 минг—100 минг сўмдан йиғиб беринглар деб айтса, қила оладими, қила олмайдими? Фикрларинг қандай?», — деб туман ХТБ мудири йиғилиш қатнашчиларига мурожаат қилган.\nЙиғилиш қатнашчилари орасида тасдиқ жавобини берганлар ҳам бўлган.\n«Ўзларинг олиб келасанлар-да, ўзларинг тўлайсанлар, лекин квитанциясини мактаб директорига беринглар, норози бўлмасин. Кеча мен ҳокимга айтдим, ҳозир қарзга ремонт қилдиряпман, тўғри тушунинг, қийналиб қиляпти, ўқитувчини, ота-онани, директорни қийнаб қўяман, дедим, лекин ҳоким имкониятдан келиб чиқиб қилиш керак, деяпти. Бу билан ҳокимни айбламоқчи эмасман, лекин ҳамма тўлаб беряпти. Қолган туманларникини ҳам кўрдим. Шунга битта директордан 100 минг сўм—100 минг сўм ташкил қилиб беринглар, майлими? Тушунарлими ҳаммага? Беринглар, 100 минг сўм—100 минг сўм билан йиқилиб қолмайди. Эртага мен ҳам 20 билан 21-мактабдан йиғдириб келаман», — дея қўшимча қилган Мирзоҳид Йўлдошев.\nМавзуга доир: Нарпайда рўзадор ўқитувчилар ҳожатхона тозалашга мажбур қилингани айтилган эди. Топшириқни ХТБ мудири ҳоким номидан берган\n09:23 Кеча // 197326\n00:16 Кеча // 157484\n09:37 Кеча // 118701\n00:28 Бугун // 108421\n20:19, 13.07.2020 // 96574


Қонликўл тумани ҳокими: “Колледж ўқувчиларини қизиқтирадиган биринчи масала – иш”- Kruz.uz\nҚонликўл тумани ҳокими: “Колледж ўқувчиларини қизиқтирадиган биринчи масала – иш”\n10:29, 18.01.2018 787 0 Қанликўл тумани\n«KRuz.uz» сайти раҳбари Фурқат Юсупов Қонликўл тумани ҳокими Мэлс Қосназаров билан суҳбат уюштирди.\nМэлс Идрисович ёшларга қандай қулайликлар яратиб берилганини айтди.\n“Туманимизда дам олиш масканининг ўзи йўқ эди. Ёшларга биринчи навбатда билим бериш даражасини кўтариш ва уларнинг бўш вақтларини мазмунли ўтказишларини таъминлаш вазифамиз ҳисобланади. Туманимизда мустақиллик байрамидан олдин дам олиш масканини (парк) ишга туширдик. Шунинг ёнида ёшларда китобхонликка бўлган қизиқишини орттириш мақсадида парк ёнида китобнинг ҳайкалини ўрнатдик. Шу жойда китоб фестивалини ўтказдик ва китоб савдосини ўтказиб, четда кузатиб туриб, шунга амин бўлдикки болаларда китоб ўқишга ва сотиб олишга бўлган қизиқиш биз кутганимиздан ҳам анча юқори экан. Шуларни инобатга олиб китоб дўконини ташкиллаштиряпмиз.\nЁшлар орасида спорт мусобақаларини ўтказдик. Ойига икки марта ҳоким ва ёшлар учрашувини ўтказамиз. Колледж ўқувчиларини қизиқтирадиган биринчи масала, иш ҳисобланади. Шуларни инобатга олиб ўқув марказини ташкил этдик. Нукусдан хусусий корхонани таклиф қилиб, Саноаттранспорт колледжидан бино ажратиб бердик ва улар ўқув марказини очишди.\nШунингдек ҳоким халқ билан мулоқот қилгани ҳақида ҳам айтиб ўтди.\n“Туман ҳокимлиги сайти мунтазам тарзда ишлаб турибди. Бундан ташқаро бизнес портал очиб қўйибмиз ва бу ерда виртуал қабулхонамиз ҳам бор. Ижтимоий тармоқларда махсус саҳифа очганимиз йўқ. Лекин бу режамизда бор. Бизда аҳоли кўпроқ юзма-юз кўришиб мулоқот қилишни яхши кўришади. Сабаби жонли мулоқот барибир бошқача бўлади. Шуларни инобатга олганда ҳафтанинг сешанба ва шанба кунлари соат 10:00 дан бошлаб халқ қабулхонасида ўзим ўтираман. Аҳоли хоҳлаган масалада мурожаат қилади.\nБундан ташқари биз ҳар ҳафтада уйма-уй юриб учрашувлар ўтказамиз. Ҳар пайшанба куни профилактика куни доирасида жиноятчилик бўйича ИИБ ва прокуратура бўлимлари билан биргаликда халқ билан мулоқот ўтказамиз. У жойларда ҳам фақатгина профилактика билан чекланиб қолмасдан, бошқа масалалар бўйича ҳам аҳоли дардини тинглаймиз.\nХалқ билан мулоқот доирасида ташкилотларга кириб борганимизда ҳам , текширувчи комиссия сифатида эмас, оддий инсон сифатида уларнинг муаммосини сўраймиз. Кўчада кетаётганда ҳам фуқароларимиз билан суҳбатлашиб, ўзимни таништирмасдан ҳам уларни қийнаётган муаммолар билан қизиқаман. Ҳар ҳил одамлар бор. Кимдир ҳоким билан суҳбатлашганда, ундан тортиниши ёки аксинча очилиб гаплашиши мумкин”, дейди Мелс Қосназаров.\nҚонликўл тумани ҳокими Мэлс Қосназаров билан интервю\nҚонликўлда газ, "свет," кўмир ва тоза ичимлик суви бўйича қандай ишлар амалга ошириляпти? Ҳоким бунга жавоб берди\n“Халқ билан мулоқот қилганимизда одамлар асосан йўл масаласи бўйича мурожаат қилишади” – Қонликўл тумани ҳокими\n"Бу йил Қонликўлда ёшлар ва мода фестивалини ўтказмоқчимиз" - Мэлс Қосназаров\nМэлс Қосназаров Қонликўлда имконияти чекланган инсонларга қандай ёрдамлар берилганини айтди\n“Қонликўлда сайёҳлар учун ХIХ аср муҳитини яратамиз” – Мэлс Қосназаров\n«Биз туманда биринчи навбатда ишлаб чиқаришга эътибор қаратяпмиз» - Қонликўл тумани ҳокими Мэлс Қосназаров\nҚонликўл тумани ҳокими Президент ташрифидан сўнг тумандаги ўзгаришлар ҳақида айтди\n“Японлардан инвесторларни жалб қилишни ўргандим” - Қонликўл тумани ҳокими\n«Келаси йилда туманимизда ишсиз одамлар қолмайди, агар…» – Қонликўл тумани ҳокими\nМелс Қўсназаров билан интервюҚонликўлҳокимҳоким билан суҳбат\nКеча, 13:58 459\nКеча, 11:54 768\n22:55, 15.06.2019 2422\n15:50, 12.06.2019 1075\n10:33, 09.06.2019 1445\nКонституцияc ҳисобот берди ҳурнарманд Чорвачилик квота Айбек Нурбоев Йил ўқитувчиси "OPEN AIR" Тез ёрдам ит\n23:14, 15.06.2019 1761\n23:09, 15.06.2019 1246\nКеча, 16:36 856\nЯқин қариндошлар машинани ишончномасиз ҳам бошқарса бўлади, деган гаплар ёлғонми?\n19:13, 13.06.2019 795


Ҳаж янги мавсуми учун нархлар белгиланди - Hidoyat.uz\nАсосий саҳифа Янгиликлар Ўзбекистон янгиликлари Ҳаж янги мавсуми учун нархлар белгиланди\nЧоп этилди Aprel 24, 2019 Ҳаж янги мавсуми учун нархлар белгиландиda fikr bildirishni o'chirish\nЖорий йилдан ўзбекистонлик мусулмонлар учун ҳаж сафари харажатлари 33,3 миллион сўмгача туширилди. Бу ҳақда Дин ишлари бўйича қўмита вакили Kun.uz’га маълум қилди.\n«2018 йилда фуқароларимиз учун Ҳаж зиёратини амалга ошириш харажатлари 38 миллион сўмни ташкил этган эди. 2019 йилдан Саудия Арабистонида барча хизматларга 5 фоизлик қўшилган қиймат солиғи ва меҳмонхоналарга 2,5 фоизлик солиқ киритилди. Шунга кўра, бу йил ҳаж зиёрати сарф-харажатлари тахминан 42-43 миллион сўм бўлиши кутилаётган эди. Олиб борилган музокаралардан сўнг, ҳаж сафари харажатлари 33,3 миллион сўмгача туширилди », дейилади хабарда.\n«Ҳаж-2019» мавсумидан сўнг умра сафари 1,3 миллионга арзонлаштирилди. Шунингдек, «Ҳаж-2018» тўловидан ортган 926,5 минг сўм миқдоридаги маблағ ҳар бир зиёратчига қайтариб берилди», дейилади Дин ишлари бўйича қўмита матбуот хизмати тарқатган маълумотда.


Полиция Капитолийда бомба борлиги ҳақида хабар берган гумонланувчининг шахсини аниқлади\n20 Август 2021 14:48\nWASHINGTON. Kazinform- Пайшанба куни АҚШ Конгресси кутубхонаси олдида узоқ давом этган музокаралардан сўнг, АҚШ Капитолий полицияси машинасида портловчи мосламаси борлигини айтган одамни ҳибсга олди. Полиция гумондорни Шимолий Каролина штатининг Гровер шаҳрида яшовчи 49 ёшли Флойд Рэй Роузберри деб топди, дея хабар беради Kazinform CNN телеканалига таяниб.\nҲодиса туфайли одамларни ҳудуддаги бир неча бинолардан эвакуация қилишга тўғри келди, деб хабар берди Капитолий полицияси Twitterда.\nПайшанба куни кечки пресс-релиз шуни кўрсатдики, Роузберри юк машинасида ҳеч қандай бомба топилмади, лекин у бомба тайёрлаш учун материалга эга эди.\nҚайд этилишича, эркак воқеа жойидан жонли эфир узатган. Fasebookдаги видеода у юк машинасида ўтиргани, бомба деб айтилган канистрни ушлаб тургани ва «инқилоб» ҳақида гапиргани тасвирланган. Роузберрининг Fasebookдаги видео ва профили дарҳол ўчирилди.\nБундан олдин, Роузберри Fasebookда Трампни қўллаб -қувватловчи постларни тез -тез жойлаштирарди.\nПайшанба куни эълон қилинган видеода Роузберри ўзини «ватанпарвар» деб атади. Унинг сўзларига кўра, агар Трамп президент бўладими, унга аҳамият бермайди, лекин у «барча демократлар истеъфога чиқиши керак».\nКалит сўзлар: Шимолий Америка,\nПандемияның өнер саласына да тигізген зардабы аз болған жоқ – Мәулен Әшімбаев\nӘлеуметтік кодекс қашан қабылданады\nАтырау жерінде Жошы ұлысынан шыққан 7 хан билік құрған\nАлматыда заңсыз еңбек етіп жүрген 37 мигрант ел аумағынан шығарылды\nҚарағандыдағы атыс: Полиция жағдайды түсіндірді\nҚарағанды соты оқушы қызды зорлаған 17 жасар жігіттің үкімін өзгеріссіз қалдырды\nҚозоғистонда 27 кишига коронавирусли пневмония ташхиси қўйилган\nҚозоғистон Президентининг ўтган ҳафтадаги фаолиятига видеошарҳ\nҚозоғистон ва Туркманистон президентлари кичик таркибда музокара ўтказди\nЯқин уч кунлик об-ҳаво маълумотлари: Қозоғистон ғарбида ва шимолида совуқ\nҚР Бош вазири Венгрия вакилларини қабул қилди\nҚанча мактабнинг видеокузатув тизими Қозоғистон Республикаси Ички ишлар вазирлиги назоратига ўтди\nҚозоғистон ва Туркманистон Президентлари ОАВ вакиллари учун брифинг ўтказди\nКоронавирусдан даволанаётган 157 кишининг аҳволи оғир - ҚР ССВ\nКоронавирус: Нур-Султан шаҳри «қизил» зонадан чиқди\nҚозоғистон Президентининг Туркманистонга давлат ташрифи видеошарҳи эълон қилинди\nҚозоғистонлик гимнастикачилар Японияда бўлиб ўтадиган Жаҳон чемпионатида иштирок этади\nПекиндаги қишки Олимпия ўйинларининг коронавирусга қарши қоидалари эълон қилинди\nШавкат Мирзиёев Ўзбекистон Республикаси Президенти сайловида ишончли ғалаба қозонди\nҚозоғистонда аҳолини рўйхатга олишда 17 миллиондан ортиқ киши иштирок этди\nҚР Парламенти Сенатида органик маҳсулотлар тўғрисидаги қонун лойиҳаси кўриб чиқилди


Кубада Ан-26 йўловчи самолёти ҳалокатга учради\n00:42 / 30.04.2017\nФото: Facebook/Aero Gaviota\nКубада Ан-26 йўловчи самолёти ҳалокатга учради. Унинг бортида 39 киши бўлган бўлиши мумкин. Ҳалокатда неча киши ҳалок бўлгани номаълумлигича қолмоқда. Ҳалокат юзасидан Куба расмий ҳукуматидан ҳеч қандай баёнотлар берилмади.\nNTN24 телеканалининг маълум қилишича, "Аэрогавиота" компаниясининг лайнери 29 апрелга ўтар кечаси Кубанинг ғарбидаги Пинар-дель-Рио вилоятида ҳалокатга учраган. Экипаж аъзоларидан бири қариндошининг айтишича, самолёт бориш қийин бўлган ҳудудга қулаган. Ички рейсни амалга ошираётган самолёт мамлакат шарқидаги Баракоа аэропортидан ҳавога кўтарилган.\nҲозирча бошқа тафсилотлар берилмаган.\nКуба ҳалокат Ан-26


Давид Луиз мавсум якунида «Арсенал»ни тарк этади\nДавид Луиз жорий мавсум якунида «Арсенал»ни тарк этадиган бўлди.\nSky Sports’нинг хабар беришича, 34 ёшли бразилиялик ҳимоячининг амалдаги шартномаси ёзда якунига етади. Клуб Давид Луизга ҳали янги шартнома борасида таклиф бермаган бўлса-да, футболчи Лондон клубини тарк этмоқчи экани ҳақида жамоа раҳбарияти ва бош мураббий Микел Артетани хабардор қилган.\nДавид Луис март ойи якунидан буён жароҳати сабабли майдонга туша олмаётган, 2 май куни эса «Ньюкасл»га (2:0) қарши баҳсда майдонга тушиб яна жароҳат олиб сафдан чиққан эди.\nЭслатиб ўтамиз, Луиз 2019 йилда «Челси»дан «Арсеналга ўтган эди. 34 ёшли футболчи жорий мавсум жами 30 ўйинда майдонга тушган.


Наманган вилоятининг Янгиқўрғон туманида ташкил этилган маданий-маърифий тадбир “Маънавият сарчашмалари” деб номланди.\nБитиклар тарихимиздан сўзлайди\nИстиқлол йилларида аждодларимиз томонидан яратилган бой маданий меросни чуқур ўрганиш имкониятлари юзага келди. Жаҳоннинг етук илмий марказлари билан ўзаро амалий ҳамкорлик алоқалари йўлга қўйилди. Хусусан, қоятош расмларини ўрганишда бир нечта халқаро экспедициялар, Ўзбекистон — Польша, Ўзбекистон — Норвегия, Ўзбекистон — Россия ва бошқа чет эл мутахассислари билан бирга амалга оширилган илмий тадқиқотларда ижобий натижаларга эришилди.\nFурур ва ифтихор рамзи\n2 июль — Ўзбекистон Республикаси Давлат герби қабул қилинган кун\nЎзбек санъаткорининг чиқишлари япон мусиқа ихлосмандларини мафтун этди\nЯқинда Токиодаги “Саитама” санъат театрида ҳамда “NHK” телерадиокомпаниясининг концерт залида таниқли ўзбек пианиночиси, “Ниҳол — 2008” мукофоти лауреати Беҳзод Абдураимов ўз мусиқий дастурини тақдим этди.\nСахифа 84, барчаси 96


Марғилонда турар-жой биноси ёниб кетди\nФарғона вилоятидаги турар-жой биносида ёнғин содир бўлди\n20 Dekabr 18:48 Ҳодисалар\nЁНҒИН ИИВ МАРҒИЛОН ФВВ\nФавқулодда вазиятлар вазирлиги матбуот хизмати хабарига кўра, Маргʻилон шаҳридаги маҳаллалардан бирида турар-жой биноси ёниб кетган.\nБугун, 20 декабр куни соат 11:33 да Марғилон шаҳридаги Ипакчи маҳалласи Қирҳовуз кўчасида жойлашган уйлардан бирида ёнғин содир бўлди.\nҚўнғироқ Фавқулодда вазиятлар вазирлиги постига келиб тушган, ёнғин ўчириш бўлинмалари 6 дақиқа ичида воқеа жойига етиб келган. Соат 11:41 да олов ўчирилди, соат 11:58 да ёнғин тўлиқ бартараф этилди. Воқеа жойига улардан ташқари Ички ишлар вазирлиги ходимлари ва шифокорлар етиб келган.\nЁнғин натижасида 70 квадрат метр уй ёниб кетган. Турар жойнинг томи, шифти ва ички қисми шикастланган.\nҲозирда ёнғин сабаблари ва етказилган зарар миқдори аниқланмоқда.\nДХХ томонидан ноқонуний олиб кирилган салкам 1 миллиард сўмлик телефонлар мусодара қилинди\nСамарқанд: қабристондаги олов\nНаманганда тошқин: Тошкент-Андижон темир йул рейси бекор қилинди\nҚашқадарёда ЙТҲ содир бўлди: беш киши ҳалок бўлди


UFC раҳбари агарда Конор Макгрегор ва Ҳабиб Нурмагомедовлар навбатдаги жангларида ғалаба қозонишса, яна учрашишларига ваъда берганди. Бироқ, ...\nUFC жангчиси Ҳабиб Нурмагомедовнинг менежери Али Абдулазизнинг маълум қилишича, саудияликлар Ҳабибнинг америкачилик боксчи Флойд Мэйвезер билан ... Нурмагомедов 19 апрель куни америкалик Тони Фергюсонга қарши UFC мутлақ чемпионлиги учун октагонга кўтарилади. Шу ташкилот раҳбари Дана ...\nпортали — ТурСтат Россия ва МДҲнинг 2019 йилдаги энг яхши ММА (UFC) жангчилари (вазнидан қатъи назар)рейтингини тақдим этди. Рейтинг ... ўн миллионлик мухлислар аудиториясига эга. 2019 йилдаги энг яхши UFC жангчилари топ-10лигига кимлар кирди? Россия Ҳабиб Нурмагомедов Фёдор ...\n(ММА) устаси Маҳмуд Муродов Тошкентда мухлислар билан учрашди. UFCда фаолиятини давом эттираётган спортчи шу куни 500га яқин мухлислар, ... У ерда биринчи жангимда 15 евро учун октагонга чиққанман. Бугун эса UFC жангчисиман.Ҳар бир спортчи ўз олдига юқори мақсадларни қўйиши керак. ...\nўғрининг таъзирини берган дўкон сотувчиси Саммер Тапаса-Сатараки UFC жангларидан бирига таклиф олди.«Радио Sputnik»нинг ёзишича, ташкилот ...\nамерикалик Дональд Серроне билан тўқнашади. Per @danawhite #UFC246 sold out @TMobileArena on first day on sale. Gate of $10 million. — ... (@KevinI) 21 декабря 2019 г. Инсайдер Кевин Лойл ёзишича, UFCнинг мана шу жанг учун чиқарилган чипталари бир кун ичида сотилиб кетган. ...\nоктагонга чиққан ўзбекистонлик Маҳмуд Муродов (23-6, 14 КО) UFCдаги иккинчи жангида америкалик Тревор Смитни (15-9, 10 КО) даҳшатли ... 7 Дек 2019 в 6:29 PST Вашингтонда бўлиб ўтган ушбу UFC ESPN 7 мусобақасининг энг яхши қатнашчилари аниқланди. Унга кўра, Маҳмуд ...\nбилан, майдон атрофида давом этяпти. Ўшандан бери доғистонлик UFC чемпионлигини яна бир бор шараф билан ҳимоя қилди, аммо иқрор бўлиш ... реваншини ташкил эта оламиз», — деди Ultimate Fighting Championship (UFC) президенти Дана Уайт «Rich Eisen Show» кўрсатувида. Конор Макгрегор ...\nўзбекистонлик аралаш қоидалар жангчиси Маҳмуд Муродов UFC промоушенидаги иккинчи жангида октагонга чиқади. UFC on ESPN 7 турнири доирасида ташкил этиладиган жангда ҳамюртимизга америкалик Тревор ...\n(Россия) UFC чемпиони Ҳабиб Нурмагомедов (28-0)нинг отаси Абдулманноп Нурмагомедов, нима қилиб бўлмасин, америкалик Тони Фергюсон (25-3)га қарши баҳорда ...


Намозларни мухофаза килиш – Дарё уз Янгиликлар\nГлавная / Маданият / Намозларни мухофаза килиш\n22.12.2017\tМаданият Comments Off on Намозларни мухофаза килиш 149 Показы\nАллох таоло: «Намозларни, урта намозни мухофаза килинг ва Аллохга тоат ила коим булинг», деган (Бакара: 238).\nШарх: Намозни мухофаза килиш дегани, уни махкам ушлаш, доимо уз вактида адо этиш деганидир.\n«Урта намоз» хакида турли фикрлар бор. Уларни иншааллох, келажакда урганамиз. Купчилик уламолар, урта намоздан мурод – Аср намози, деганлар.\nНамоз Аллохга итоатнинг бош рамзи булганидан оятнинг охирида: «Аллохга тоат ила коим булинг», дейилмокда.\n«Набий соллаллоху алайхи васаллам: «Роббим менга энг гузал суратда тажалли килди ва: «Эй Мухаммад», деди.\n«Олий туплам нима хакида тортишмокдалар?» деди.\nУ Зот кулини икки кифтим орасига куйди. Бас, унинг муздеклигини икки кукрагим орасида сездим. Бас, машрику магриб орасидаги барча нарсани билдим. У Зот: «Эй Мухаммад!» деди.\n«Даражотлар, каффоратлар, кадамларни жамоатлар томон босиш, тахоратни кийинчиликларда хам яхшилаб килиш, намоздан сунг намозга интизор булиш ва ким у(намоз)ларни мухофаза килса, яхшилик ила яшаб, яхшилик-ла улиши ва гунохларидан онаси туккан кунидек (пок) булиши хакида», дедим», дедилар».\nШарх: Бу ривоятда Пайгамбаримиз соллаллоху алайхи васаллам узлари билан Аллох субханаху ва таоло орасида булиб утган баъзи бир муомала ва сухбатларни хикоя килиб бермокдалар.\nАввал баъзи истилохлар билан танишиб олайлик: «Роббим менга энг гузал суратда тажалли килди».\nБу тажаллининг кай васфда булганини Аллох ва Унинг Расули биладилар, холос. Баъзи уламолар тушда булган дейишса, бошкалари унгда булган, дейишади. Энг яхшиси, лафзини урганиб, кайфиятини Аллохнинг илмига хавола килганимиз маъкул.\nАрабларда бир чакирикка жон деб жавоб беришда ушбу сийга ишлатилади. Лугавий маъноси: «Эй Роббим! Сенга лаббай устига лаббай дейман, хизматингга тезда тайёрлик устига тайёрлик эълон киламан», дегани булади.\n«Олий туплам» деб таржима килган таъбиримиз арабчада «ал-Малаъул Аъло» дейилиб, Аллохга мукарраб фаришталар тупламини англатади.\n«У кулини икки кифтим орасига куйди».\nБу араб тилидаги мажоз коидасига биноан айтилган жумла. Аслида, Аллох таолога жисм нисбати бериб булмайди. Бу ерда Аллох таолонинг рахмати, розилиги ва хурсандлиги зохир булганини мажоз услуби ила ифода этилмокда. Чунки одатда катта одам узидан кичикни рахм-шафкат килса, бирор яхши нарса бермокчи ва ургатмокчи булса, ундан хурсанд булса, кулини елкасига куяди.\n«Бас, унинг муздеклигини икки кукрагим орасида сездим».\nЯъни Аллохнинг рахм-шафкати ва мархамати ила куксим илм-маърифатга, сиру асрорлар билимига тулди, хотиржам булдим, деганлари.\n«Бас, машрику магриб орасидаги барча нарсани билдим».\nБошка бир ривоятда:\n«Даражотлар» – яъни бандалар кандок килиб юкори даражотларга эришишлари мумкинлиги тугрисида тортишмокдалар.\n«Каффоратлар» – яъни бандаларнинг гунохларини кандок амаллар каффорат килиши, ювиши хакида тортишмокдалар.\n«Кадамларни жамоатлар томон босиш» – яъни жамоат намозига кадам босиб боришнинг савоби улуглиги хакида тортишмокдалар.\nНамознинг фазли хакидаги хозиргача урганган хадисларимиздаги маънолар Аллох таоло томонидан булса хам, иборалар Пайгамбаримиз томонидан булиб келаётган эди. Аммо бу хадиси шарифдаги маъно Аллох таоло билан Набий соллаллоху алайхи васаллам ораларидаги сухбат шаклида, Аллох таоло томонидан намознинг фазлини баён этиш учун олинган алохида тадбир шаклида келмокда. Хадиси шарифнинг бу шаклда келишининг узи ажойиб бир рухоний холатни вужудга келтирмокда. Маъноларга алохида тус ва куч бермокда.\nБизнинг тасаввуримиздан юкори бир шаклда Аллох таоло Узининг махбуб Пайгамбари Мухаммад Мустафо соллаллоху алайхи васалламга тажалли килди ва: «Эй Мухаммад», деб нидо этди.\n«Лаббайка Роббии ва саъдайка», дедилар ута хурсанд булиб кетган Хабиби Роббил оламийн.\n«Олий туплам нима хакида тортишмокдалар?» деди Аллох таоло, Уз Пайгамбарига унинг Аллох таолога энг якин булган фаришталар туплами нима дейишини билмаслигини эсига солиб. Чунки Аллох маълумот, ахборот олиш учун сурамайди. У Зот хар бир нарсани пухта билувчи Зотдир. Аллох олий туплам нима хакида тортишаётганларини Пайгамбаримиз билмасликларини хам билади. Лекин бу саволи ила Набий соллаллоху алайхи васалламнинг узларига узларининг холини яна бир бор тушунтирмокда ва хамма нарса Узининг лутфи мархамати ила булишини яна бир бор намоён килмокда.\n«Эй Роббим, билмадим», дедилар Пайгамбари охири замон, олий тупламнинг гапларидан бехабарликларини эътироф килиб.\nШунда Роббил Оламийн Узининг махбуб бандаси, суюкли Пайгамбари Мухаммад соллаллоху алайхи васалламга узига хос услуб ила Уз сир-асрорларидан файзу футух ато этди. Пайгамбаримиз соллаллоху алайхи васалламнинг вужудлари ва хусусан, калблари тамоман бошкача булиб, бу файзу футухни тула хис этдилар. У Зот узларида бирдан улкан узгариш булганини англаб етдилар. Хамма жойдаги нарсаларни, магрибу машрикдаги, осмонлардаги ердаги барча нарсаларни, жумладан, олий тупламдаги нарсаларнинг хам билими хосил булганини сездилар.\n«Эй Мухаммад!» деди Аллох таоло, холат узгаргандан кейин яна янгидан хитоб бошлаб.\n«Лаббайка Роббии ва саъдайка», деб жавоб бердилар Мухаммад соллаллоху алайхи васаллам жону диллари ила.\n«Олий туплам нима хакида тортишмокдалар?» деди. Аллох таоло уларни нима хакида тортишаётганларини жуда яхши билиб турса хам, Уз Пайгамбари соллаллоху алайхи васалламга берган фазлини изхор килмокчи, мумин-мусулмон бандаларига намознинг фазлини бошкача услуб ила билдирмокчи булиб. Энди Мухаммад соллаллоху алайхи васаллам Аллох берган файзу футух ила хамма нарсани билиб олган эдилар.\nОлий туплам нима хакида тортишаётганларини хам жуда яхши билиш даражасига эришган эдилар. Шунинг учун хам олий туплам нима хакида тортишаётганларини батафсил баён килишга киришдилар:\n«Даражотлар, каффоратлар, кадамларни жамоатлар томон босиш, тахоратни кийинчиликларда хам яхшилаб килиш, намоздан сунг намозга интизор булиш ва ким у(намоз)ларни мухофаза килса, яхшилик ила яшаб, яхшилик-ла улиши ва гунохларидан онаси туккан кунидек (пок) булиши хакида», дедилар.\nУшбу хадисдан олинадиган фойдалар:\n1. Аллох таолонинг Пайгамбаримиз соллаллоху алайхи васалламга тажалли килиб туриши.\nАсосан, Аллох таоло Пайгамбаримиз соллаллоху алайхи васаллам билан Жаброил алайхиссалом оркали алока килиши маълум ва машхур. Шунингдек, илхом бериб туриши хам. Меърожда бевосита сузлашув булгани хам маъруф. Бу ерда эса узига хос, кандоклигини факат Аллох таоло ва Мухаммад соллаллоху алайхи васаллам биладиган тажалли хакида суз бормокда.\n2. Мухаммад соллаллоху алайхи васалламнинг Аллох таоло хузурида олий макомга эга эканликлари.\n3. Аллох хамма нарсани билиб турса хам, баъзи бандаларга хос манфаатлар учун савол бериши.\n4. Аллох таолонинг хузурида олий туплам – мукарраб фаришталар туплами борлиги.\n5. Олий тупламнинг холини Аллохдан бошка Зот билмаслиги.\n6. Аллох хохласа, бир зумда бандасини файзу футух ила машрику магрибдаги нарсаларни биладиган килиб куйиши.\n7. Аллох таоло Мухаммад соллаллоху алайхи васалламга файзу футух ила магрибу машрикдаги, осмонлару ердаги нарсаларнинг илмини ато килгани.\n8. Аллохнинг файзу футухи ила Мухаммад соллаллоху алайхи васаллам олий туплам нима хакида гаплашаётганларини биладиган булганлари.\n9. Олий туплам бандаларнинг даражотлари юкори киладиган ва гунохларига кафорат буладиган нарсалар хакида тортишганликлари.\n10. Жамоат намози укиш учун босилган кадамлар банданинг даражасини кутарилишига ва гунохларининг ювилишига сабаб булиши.\n11. Тахоратни кийинчиликларда хам яхшилаб килиш банда даражасининг кутарилишига ва гунохларининг ювилишига сабаб булиши.\n12. Намоздан сунг намозга интизор булиш, банданинг даражасининг кутарилишига ва гунохларининг ювилишига сабаб булиши.\n13. Намозларини мухофаза килиш банданинг бу дунёда яхшилик ила яшаб, яхшилик ила улишига, гунохларидан онаси туккан кунидек пок булишига ва даражаларининг кутарилишига сабаб булиши.\nДемак, нафакат ердаги тупламда, балки осмондаги олий тупламда хам намознинг фазилати хакида суз борар экан.\nБу дунёда яхши яшашни хохласак, намозларимизни бир вакт хам колдирмай, арконларини жойига келтириб, хушуъ-хузуъ билан адо этиб, мухофаза килайлик.\nОнамиздан тугилган пайтимизда канчалик бегунох булсак, худди уша холатга кайтайлик, десак хам, намозларимизни мухофаза килайлик.\nБу дунё ва охиратда даражотларимиз юкори булсин, десак, намозларимизни мухофаза килайлик.\nМасжидларга катнаб, жамоат намози укиш учун кадамларимизни купайтирайлик.\nТахоратимизни доимо яхшилаб килайлик.\nБир намозни укиб булиб иккинчисини интизорлик билан кутайлик.\nЖарир розияллоху анхудан ривоят килинади:\n«Набий соллаллоху алайхи васаллам билан бирга эдик. Кечаси ойга назар солдилар-да: «Албатта, сизлар Роббингизни мана шу ойни кургандек курурсизлар. Уни куришда кийинчиликка учрамассиз. Бас, агар куёш чикиши ва ботишидан олдин намоз укишдан колмасликка кодир булсангиз. Шуни килинг, дедилар-да: «Куёш чикиши ва ботишидан олдин Роббингга хамд ила тасбих» айт оятини укидилар».\nТуртовлари ривоят килишган.\nШарх: Ушбу хадиси шарифдаги куёш чикишидан олдинги намоздан мурод Бомдод намози, куёш ботишидан олдингиси эса Аср намозидир.\nУшбу хадиси шарифдан олинадиган фойдалар:\n1. Охиратда намозхон бандалар Аллох таолонинг жамолини, худди тулин ойни кургандек кийналмасдан куришлари хак экани.\n2. Бомдод ва Аср намозларининг ута ахамиятли экани.\n3. Бомдод ва Аср намозларига алохида эътибор билан караш лозимлиги. Чунки уйку ва бошка нарсалар бу икки намозни уз вактида адо этишга монеъ булиб туради.\n4. Гапирилган маънога Куръондан далил келтириш яхшилиги.\nУшбу хадиси шарифга амал киларок Бомдодга ухлаб колишнинг олдини олайлик. Асрни утказиб юбормаслик тадбирини курайлик. Ана шунда киёматда Аллох таолонинг жамолини куришга муяссар булиш учун мухим омилни амалга оширган буламиз.\n«Ким икки совук (намоз)ни укиса, жаннатга кирур», дейилган.\n«Икки совук намоз»дан мурод хам Бомдод ва Аср намоздир.\nБаъзи уламолар, Бомдод ва Хуфтон, деганлар. Ушбу хадисларда Бомдод ва Аср намозларига алохида эътибор берилишининг сабаблари бор. Аввало, бу икки намознинг вакти, Ер юзига мухофаза учун тушиб чикиб турадиган фаришталар тупларининг алмашиши учун жамланадиган вактдир. Уша алмашинишдан кейин чиккан фаришталардан Аллох таоло«Бандаларимни кай холда тарк этиб келдингиз?» деб сурайди.\nШунинг учун уша вактларнинг намозини укиб турган бандалар катта фазлга эга буладилар. Шунингдек, Бомдод намози ширин уйку ва дам олиш пайтида, Аср намози одамлар маишат учун роса уриниб турган пайтда булади. Ким бу икки намозни уз вактида адо этса, жаннатга дохил булади.\nПред. Курбонлик китоби\nСледующая Аллох таоло етмиш минг фариштани бандага вакил килиб куйиши


ИнтерФУТБОЛ :: Катта кутиш ёхуд яна миллий терма жамоамиз ҳақида…\nКатта кутиш ёхуд яна миллий терма жамоамиз ҳақида…\nМиллий терма жамоамиз учун ёзги мавсум якунланди. Энди кузни кутамиз. Эктор Купер куздаги расмий учрашувларда шогирдлари КАТТА ўйинлар кўрсатишини бот-бот таъкидламоқда. Унга ҳам ишонч билдирамиз. Ундан аввалги мураббийлар ҳам мухлисларни шундай илҳомлантиришган. Аргентиналик мутахассис ҳам уларнинг сўзларини сал бошқачароқ оҳангда такрорламоқда. Умид қиламизки, келгуси кузларда у чинакам ҳосилни кўтаради.\nҲозирча унинг ишларига аниқ баҳо қўйиш мушкул. Купер қайси баҳога арзийди? Ёзги ўйинларда у икки бор ютиб, бир марта ютқазди.\nУмуман олганда, қониқарли натижа. Ҳолбуки, мураббий бу ўйинларда натижага алоҳида эътибор қаратмади. Шундай бўлсада, бош жамоамиз уй учрашувларида ғалаба қозонди ва мухлислар Эктор Купердан миннатдор бўлишди. Ғалаба, барибир ёқимли. Ғалаба қуёши бир зум кўзларни қамаштиради ва келажакка боқолмай қолади завқдан яшнаган нигоҳлар. Шу маънода ёз, ҳатто куз ҳам футболимиз учун ёқимли ўтиши муқаррар. Чунки миллий терма жамоамиз жаҳон чемпионати 3-саралаш босқичини анъанавий тарзда муваффақиятли ўтказади. Тўғри, ЖЧ-2018 3-саралаш босқичида Миржалол Қосимов мураббийлигидаги футболчиларимиз КХДР сафарида мағлубиятга учрашган ва натижада бош жамоамизни Самвел Бабаян қабул қилиб олганди. Таъкидлаш жоизки, у дастлаб терма жамоамизни қийин вазиятдан олиб чиқди. Аммо якунда вазифани уддаламади.\nУнинг режаларини издан чиқариб юборган ўйинни эслайсизми? Эслаш аламли. Бироқ бугун ўша ўйинни эслашимиз шарт. Бетараф майдонда ўтказилган ўйинда терма жамоамиз суриялик футболчилардан енгилганди. Мавсум бошланмаган ва қишки тайёргарлик маромига етмаганди ўшанда.\nТошкентдаги дастлабки учрашувда, кузнинг бошланишида эса Сурия термаси мағлубиятга учратилганди. Ўтган сешанба оқшомида мухлислар қувончига шерик бўла туриб, яна келажак ҳақида ўйладик.\nҚуйида ўйлаганларимиз билан танишасиз:\n1. Эктор Купер қўл остида кучли рақибни енгишга қодир тобланган терма жамоани кўрмадик. Тажрибасиз Фабио Каннаварога қолиб кетган Хитой ва кучсизланган Сурия, кучсиз КХДР термалари устидан ғалаба қозонилди. Авваллари ҳам шундай бўлган ва ҳамон ўша таниш сценарий. Терма жамоамиз ҳамиша фақат якуний саралаш босқичида оқсайди. Унгача ҳаммаси кўнгилдагидек кечади. Демоқчимизки, Купернинг ҳақиқий кучи якуний саралаш босқичида кўринади. Айни чоғда эса терма жамоамиз олдинги каби ишини бажармоқда. Элдор Шомуродовдаги шахсий ўсишни ҳисобга олмасак, терма жамоамиз ўйинида айтарли фавқулоддалик кўзга ташланмади.\n2. Юқоридаги мулоҳазалардан қатъий назар, терма жамоамизнинг асосий ютуғи - Эктор Купер қўл остида шуғулланаётганидир. Майли, ҳозирча ўсиш кузатилмасин, тараққиёт сезилмасин. Негаки, аргентиналик мутахассисни англаш жараёни мураккаб кечиши аввалдан маълум эди. Унинг фалсафасига кўникиш муддати ўйлаганимиздан ҳам чўзилиб кетди. Лекин вазият ўзгараётгани аниқ. Ҳамма гап шу ўзгаришлар якуний саралаш босқичига қадар маромига етишида. Мана шу муаммо ҳар доим бош жамоамизни қийнаган. Эктор Купернинг муҳим вазифаси - шу муаммога оқилона ечим топиш. Кечаги ғалабалар бизга юпанч бўлолмайди.\n3. Тан олайлик, Миср терма жамоаси таркибида Муҳаммад Салоҳнинг бўлгани - Эктор Купернинг омади. Афсуски, у терма жамоамиз бош—қарувига Одил Аҳмедовнинг ёрқин ўйинлари ортда қолган пайтда келди. Балки шунинг учундир, ташқи томондан қараганда мураббий ва сардорнинг футболга қарашида анчагина фарқ бордек туюлмоқда. Ҳатто Сурия терма жамоаси дарвозасига урилган голлар мураббий режасига исёндек таассурот уйғотди. Бошқача айтганда, голли вазиятлар кўпроқ Одил Аҳмедовнинг тажрибаси ва ташаббусига алоқадор бўлиб қолмоқда. Мураббий эса бошқачароқ йўсинда ўйин ташкиллашни истамоқда. Демак, ҳали барчаси олдинда...\nМуҳими, кутишга бардошимиз етса, бас! Зеро, катта-катта кутишларга кўниккан кўнгиллар энди мағлубиятларни кўтаролмайди, кечиролмайди.\nАҳадхон АБДУҲАМИТОВ, “ИнтерФУТБОЛ” газетаси.


“Илҳом” театри бадиий раҳбари Оксана Хрипуннинг “Озодлик” мухбирига айтишича, қотиллик тунда, Марк Вайль кечки соат 11.30 ларда репетициядан қайтаётган пайтда содир этилган.\n“Қотиллар Маркни яшайдиган уйи кираверишида олдиндан кутиб турган. Уйнинг даҳлизида аввалига бошига мушт туширилган, сўнгра эса қорнига пичоқ урилган. Шовқинни эшитган қўшнилар тез ëрдам чақирган. Тез ëрдам келганида ҳали Маркнинг ҳуши жойида бўлган. У Тошкентдаги 16-шифохонада жарроҳлик амалиëти пайтида оламдан ўтди”, - деди О.Хрипун.\nМарк Вайль “Илҳом” театрининг 32-мавсуми очилишидан бир кун олдин ўлдирилди.\n“Бугун биз режиссёрнинг сўнгги васиятига амал қилиб, “Илҳом” театрининг 32-мавсумини очамиз. Юнон адиби Эсҳилнинг “Орестея” спектаклини Марк Вайлнинг шогирдлари қалбларидаги ғуссага қарамасдан ижро қилади”, - дейди Оксана Хрипун.\n“Нима бўлишидан қатъи назар, мен эртага янги театр мавсумини очаман...” Бу Марк Вайлнинг ўлим олдидаги сўнгги сўзлари эди.\nЛондондаги таҳлилчи Алишер Илҳомов Марк Вайлнинг ўлимини москвалик журналист Анна Политковскаянинг ўлдирилишига қиëслаш мумкинлигини айтади.\n“Марк Вайль Ўзбекистон маданиятини Ғарб дунëси билан боғлаб турган сўнгги ришталардан бири эди. Марк Вайлнинг ўлдирилиши россиялик журналист ва сиëсий арбоблар Политковская, Старавойтоваларнинг ҳаëти ва фаолиятига нуқта қўйган буюртма қотилликларга ўхшаб кетади. Марк Вайль фаолиятининг кўлами ва сиëсий аҳамияти уларникига ўхшаб кетар эди. У бутун бир ўзбеклар авлоди дунëқарашини шакллантиришга хизмат қилди”, - деди А.Илҳомов.\nБу фикрларни ўзбекистонлик рассом Даврон Йўлдошев ҳам тасдиқлар экан, мудҳиш қотилик ҳақидаги хабардан ўзига кела олмаганини таъкидлайди.\n“Ўтган асрнинг етмишинчи йилларида биз Марк Вайль саҳналаштирган спектаклларни “Илҳом” театрига бориб томоша қилар эдик. Бу театр биз учун дунë санъатига дарча эди. Шу билан бирга, театрда ўзбекча спектакллар ҳам қўйиларди. Шароф Бошбековнинг “Тикансиз типратиканлар” асари ëлғон ва лўттибоз сиëсатга қарши тура олмаган ҳалимдай юмшоқ зиëлилар ҳақида эди. “Илҳом” театри бизнинг қалбимизга совет пайтидаëқ исëн учқунларини солганди”, - дейди Д.Йўлдошев.\nҲозир Москвада ижод қилаëтган рассом Лола Сайфий Марк Вайлни ўзининг устози санайди. Лола Сайфий ëрқин талантларни ўзига сингдира олмаëтган Ўзбекистондаги манфур муҳит ҳақида гапиради.\n“Нега қисқа давр ичида Ўзбекистонда талантли кишилар тез-тез ўлдирилмоқда, деган саволга жавоб топа олмайман. Яқиндагина режиссёр Скан Мулти Дархондаги уйида пичоқлаб кетилган эди. Қўшиқчи Лайло ҳам пичоқланганди. Маданият арбоблари эзгулик элчилари-ку! Улар ҳеч кимга ëмонлик тиламайди-ку! Элчига ўлим йўқ, деган гап ҳам бор”, - деди Лола Сайфий.\n6 сентябрь куни Тошкентда ўлдирилган санъат арбоби Марк Вайль тириклигидаëқ дунëвий эътирофга ноил бўлган эди. Марҳум ижодкор Москва, Берлин, Лондон, Париж каби дунëнинг бир қанча йирик шаҳарлари саҳналарида ўз спектаклларини қўйишга муваффақ бўлганди. Унинг “Мешчанлар тўйи”, “Кломадеус”, “Бахтиëр қашшоқлар” каби спектакллари Австрия, Нидерландия, собиқ Югославия, Ирландия, Норвегия, Германия ва АҚШда бўлиб ўтган халқаро фестивалларда намойиш этилган.\nМарк Вайль суратга олган “Аср охири. Тошкент” номли ҳужжатли фильм бир қанча Ғарб давлатларида бўлиб ўтган халқаро фестивалларда совринга сазовор бўлган.\nМарк Вайлнинг Тошкент ва Сиэтл (АҚШ)да қўйган “Тортилья-Флэт маҳалласи” спектакли Ўзбекистон театрлари фестивалида энг яхши режиссёрлик асари учун мукофотига лойиқ топилган.\nМарҳум Марк Вайль спектаклларида кичкина одамнинг улкан изтироблари акс этар эди.\n7 сентябрь оқшомида “Илҳом” театри тарихида илк бор режиссёр иштирокисиз қўйиладиган спектакль изтироб чўққиси бўлиши кутилмоқда.\n“Марк Вайль жисман ўлгани билан у бошлаган иш давом этаверади”, - деди театр бадиий раҳбари Оксана Хрипун кўзида ëш билан.\nТошкентлик марҳум шоир Рауф Парфи айтганидек, “Изтиробдан ўлмас шоирнинг қалби, шоирнинг онаси изтироб ахир”.


Ўзбекистон Республикаси Адлия вазирлиги - “Ҳуқуқий ахборот”канали расмий мақомга эга бўлди\n23:55:42 (GMT +5), Дш, 19 авг 2019\n“Ҳуқуқий ахборот”канали расмий мақомга эга бўлди\n“Ҳуқуқий ахборот”, “Правовая информация”, “Legal Info” каналлари Телеграм тармоғида верификация қилинди.\nХабарингиз бор, 2017 йил октябрь ойида қабул қилинаётган қонун ҳужжатлари ҳақида аҳолига тезкор равишда етказиш мақсадида Адлия вазирлиги томонидан “Ҳуқуқий ахборот” канали фаолияти ташкил этилган эди.\nМазкур канал фаолиятининг доимий такомиллаштирилиб борилиши натижасида, ҳозирда ушбу канал ҳуқуқий мавзулар бўйича ўзига хос ахборот агентлиги вазифасини ҳам бажариб келяпти.\nХусусан, канал орқали 2018 йилда 2 400 та материал тарқатилган, ушбу материаллар жами 123 млн марта кўрилган.\nЯқинда фойдаланувчилар талабидан келиб чиқиб, ушбу телеграм каналининг рус ва инглиз тилларидаги версиялари ҳам ишга туширилди.\n“Ҳуқуқий ахборот”га ўхшаш каналлар пайдо бўлганлиги, улар орқали аҳолини чалғитувчи ахборотлар тарқатилаётганлиги туфайли каналнинг уч тилдаги шаклига ҳам махсус Verified (тасдиқланган) белгиси олинди.\nЭндиликда, канал номидаги махсус кўк белги орқали уни осонгина ажратиб олиш мумкин бўлади.


Мавзу: "келажак башоратлари" - Terabayt.Uz\nМавзу: "келажак башоратлари"\nСунъий интеллект инсониятга нима беради?\nОдатда, роботлар деганда, кўпчиликнинг кўз олдига инсонлардек гаплаша оладиган, уларнинг ўрнига барча юмушларни бажара оладиган ёрдамчилар келади. Аммо бу нисбатан кенгроқ тушунча. Аслида, мобиль қурилмангиздаги дастурлар: google-таржимон, луғатлар,\n2024 йилга келиб сизнинг уйингизда ҳам роботлар пайдо бўлиши мумкин!\nJuniper Research аналитик компаниясининг янги изланишларига кўра 2024 йилда 74 миллиондан зиёд роботлар ишлаб чиқарилади. Маълумот учун: жорий йилда 28 миллионга яқин роботлар ишлаб чиқариш режалаштирилган.\nРоботлар футболни инсондан-да яхшироқ ўйнайдиган бўлади(ми?)\nТаъкидланишича, 2050 йилга келиб роботлар дунёнинг биринчи рақамли жамоасига қарши ўйинга тушиб, уни мағлубиятга учратишга қодир бўлади.\nДунё 2050 йилда: Таниқли футурологнинг 17 қараши\nTech Insider нашри таниқли футуролог Ян Пирсоннинг яқин келажакда содир бўладиган технологик ўзгариш ва инновациялар ҳақидаги қарашларини эълон қилди. Ушбу футурологнинг шу...


13 апрел 2021, Тошкент вақти: 12:07\nТошкент вилояти Юқоричирчиқ туманининг Истиқлол ҚФЙда яшайдиган 40 яшар Шуҳратилло Ҳаитовнинг OzodMikrofonга иддао қилишича, у ўзи қоровуллик қилаётган маккажўхоризор даласида куйдирилган жасадни кўргани ҳақида 4 июль куни милицияга хабар берганидан сўнг, милиция ходимлари унинг ўзини қотилликда гумонлаб, ҳибсга олган.\n“Милицияга воқеа ҳақида хабар бериб, ўзим қийноққа солиндим”\nШуҳратилло Ҳаитов асоссиз равишда 12 сутка ҳибсда сақлангани, қилмаган ишини бўйнига қўйдириш учун ўзини икки кун аёвсиз қийноққа солишгани ҳақида Ўзбекистон Бош прокуратураси ва вилоят прокуратурасига бир неча марта мурожаат қилганини айтади.\n“Тошкент вилоятининг Луначарский деган жойидаги вақтинча сақлаш изоляторига олиб келдилар. Битта гражданский кийимдаги мелисами, терговчими, билмайман, “яхшиликча, ўша одамни ўлдириб, ёқиб юборганингни бўйнингга олгин” деди. Мен эса сизларга яхшилик қилиб хабар берганим учун, мен гуноҳкор бўлиб қолдимми, дедим. Шу пайт яна учтаси кириб келди. Билагимга газета ўраб, наручник тақди. Кейин тепиб йиқитишди. Орқа томондан тиззаси билан босиб туриб, бошимга пакет кийгизиб, бўғди. Ҳушимдан кетиб қолдим. Кейин яна сув сепиб ҳушимга сал келганимдан сўнг, тўрттаси босиб туриб, оёғимни тагига дубинка билан шунақа урди, урди, оғриқдан додлаб юбордим. Булар эса бўйнингга ол, дейди, Мен йўқ дейман, улар яна уради. Қўлларимни кўтариб қўйиб буйракларимга урдилар. Қарийб уч кун ана шундай тинимсиз қийноққа солдилар. Лекин барибири бўйнимга олмадим”, дейди Шуҳратилло Хаитов.\nҲаитовнинг айтишича, у вақтинча сақлаш изоляторидаги қийноқлардан кейин, шифокорларга мурожаат қилган ва улар текшириб, бош мия шикастлангандан сўнг энцефалопатия, жигар паренхимасини қалинланиши ташхиси қўйган.\nШуҳратилли Ҳаитовга берилган тиббий хулоса\nҲаитовнинг айтишича, уни қийноққа солган милиция ходимлари жазосиз қолмоқда.\nОзодлик бу суҳбатда келтирилган иддаоларга ҳозирча Юқоричирчиқ тумани ва Тошкент вилояти ИИБсидан расмий муносабат ола олмади.\nВоқеага алоқадор расмийлар изоҳ берса¸ Озодлик улар жавобини ҳам чоп этади.\nФермер: Ҳамма ишимиз "беш" бўлса-да, ҳоким ерни тортиб олмоқчи\nOzodMikrofon: Ҳоким тендерда ҳалол ютган еримни бошқага бериб юборди


hidoyat.uz – “Мовароуннаҳр” нашриётининг сайти - ЎЗИМИЗНИ БИЛАМИЗМИ?\n“Табиатга қараб, ўрнак олса арзийди. Ундаги барча нарса: одам ҳам, йилқи ҳам, қурт-қумурсқаю қушлар ҳам ўз хили билан юради. Кўпчиликка бош бўлиб, яхши-ёмонларни жуда кўп синаган киши нима дейди, эшитгин:\n– Чумчуқни кўрдим, қийқириб учмоқда. Шеригига назар солсам, иккови бир хил. Униси ҳам, буниси ҳам қоп-қора. Оққуш қўшилмайди. Қорақушга боқ. Қорақуш оққушдан жуда ҳам йироқ. Учар қушлар ҳам ўз шерикларини ажратиш уддасидан чиқар экан, инсоннинг бунга амал қилмоғи шарт” (Юсуф Хос Ҳожиб).\nАллоҳ таоло инсонларни турли-турли яратганидек, уларнинг ризқини ҳам айни тарзда тақсимлаган. Бу ҳолат инсонлар учун имтиҳон бўлиб, берилган ризққа шукрона билан, қаноат қилиб яшашлари лозимлигига ишорадир. Аллоҳ таоло марҳамат қилган: «Аллоҳ баъзиларингиздан баъзиларингизни ризқда юқори қилиб қўйди...» (Наҳл, 71).\nАллоҳ таоло одамни тупроқдан яратди. Шу боис камтарликда тупроқ каби бўлиш афзалдир. Чунки тупроқ тавозели бўлгани учун ундан ўн саккиз минг олам гултожи Одам (алайҳиссалом) яратилди.\n“Ўзимизни биламизми?” деган саволга жавоб бериш мушкул. Инчунун, ўзини таниш – зўр кашфиёт. Биз фақат бошқаларнинг нуқсонини кўра оламиз, ошиб-тошиб сўзлаймиз. “Мен кимман, нима учун яратилдим, аслида қандай иш тутишим керак?” деган саволларни аввало ўзимизга беришимиз, қалбимизга қулоқ солишимиз лозим.\nАллоҳ таоло махлуқотлари орасида инсонни азизу мукаррам қилди. Лекин инсон табиати қизиқ: кундалик турмушнинг икир-чикирлари, ҳою ҳаваслари, зебу зийнатлари ичра ҳаёт йўлини, умр мазмуни ва мезонини йўқотиб қўяди.\nИнсонда имон сусайса, залолат зўрлик қилади. Маърифат камайса, жаҳолат кучаяди. Жисм асли тупроқдан эканини унутган одам эса, гуноҳ ва шаҳватга мойил бўлади.\nМаънавий қашшоқлик улкан бахтсизликдир. Бундай кишилар ўзининг инсон эканини унутади. Алишер Навоий: “Агар огоҳсен, шоҳсен сен” деганда инсоннинг маънавий мақомини назарда тутган.\nБу мақомга эса, шубҳасиз динимиз кўрсатмаларига оғишмай амал қилиш билан эришилади.\nУлуғ аждодларимизнинг муқаддас Ислом динининг ҳаётбахш чашмаларидан сув ичган бой маънавий меросларини келажагимиз бўлган ёшлар онгига ҳам сингдирсак, Ҳазрат Навоийнинг “огоҳлик” чақириғига жавоб берган бўламиз. Бу эса ёшларимизни қора ниятли кучларнинг таҳдидлари, фитналаридан ҳимоя қилишда катта ёрдам беради.


Пан Ги Мун Жанубий Корея президентлик сайловида иштирок этиш ҳуқуқига эга\nБМТ собиқ бош котиби Пан Ги Мун узоқ вақт мамлакат ташқарисида бўлганига қарамай, Корея республикасидаги президентлик сайловида қатнашиш ҳуқуқига эга. Бу ҳақда, Жанубий Корея Марказий сайлов комиссиясида маълум қилишди.\nМатбуот баённомасида қайд этилишича, "сайлов қонунчилиги мамлакатнинг Корея республикасида 5 йилдан ортиқ истиқомат қилган ва 40 ёшдан ошган ҳар қандай фуқаросига президентлик учун номзодини илгари суришга рухсат беради". "Шундай қилиб, Пан Ги Мун давлат раҳбарлиги учун сайловларда ўз номзодини илгари суриш ҳуқуқига эга", - дея хулоса қилади МСК.\nАввалроқ, бу мавзу мамлакатда кенг муҳокамага сабаб бўлган эди. Чунки, Пан Ги Мун 2007 йилда БМТ бош котиби бўлгач, узоқ вақт мамлакатида доимий яшамаган. Кўплаб сиёсатшунослар, қонунчилик унинг президент лавозимига кураш олиб боришига рухсат беришини айтишган эди. МСКнинг аниқлик киритишича, сайлов қонунчилигининг аввалги таҳрири, номзоднинг сўнгги беш йилда Жанубий Кореяда истиқомат қилган бўлишини талаб этган. Бироқ, кейинчалик бу талабдан воз кечишган.\nПан Ги Мун 12 январда Нью-Йоркдан ватанига қайтиб келган. У, аэропортдаги журналистларнинг бўлғуси президентлик сайловида иштирок этиши мумкинлигига доир саволларига жавоб бермаган. Бундан аввал, Пан Ги Мун шундай бўлиши мумкинлигини айтган эди.\nСўнгги ижтимоий сўров натижаларига кўра, Пан Ги Мун давлат раҳбарлиги учун иккинчи асосий даъвогар ҳисобланади. Унинг номзодига 20 фоиз сайловчи овоз бериши мумкин. Мухолифатдаги "Тобуро" демократик партияси собиқ етакчиси Мун Чжэ Инга 28 фоиз сайловчи овоз бериши эҳтимол.\nЖорий йилда Кореяда президентлик сайлови бўлиб ўтади. Агар мамлакат Конституциявий суди парламентнинг президент Пак Кин Хега нисбатан импичментини маъқулласа, президентлик сайлови йилнинг биринчи ярмида, акс ҳолда декабрь ойида бўлиб ўтади.\nПан Ги Мун Жанубий Корея


Қулупнай фойдалими ёки зарарли? - 6 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 6 » Қулупнай фойдалими ёки зарарли?\n• Қулупнайни қандай ювиш мумкин. Уни чуқур елим идишга совуқ сув солиб ёпиб қўйинг ва унда 7-10 дақиқага қолдиринг. Кейин қулупнайни олиб қоғоз сочиққа қўйинг. Агар бу усул билан барча бактериялар ва паразитлардан халос бўлишига ишонмасангиз, сувга олма ёки узум сиркасини қўшинг, 1 литр сувга 1 ош қошиқ миқдорида. Бундай "ҳаммом" дан кейин барча микроблар ўлиб қолади ва қулупнай узоқроқ сақланади.


16239 Ўқиш режими + -\nРамазон саховат ва эҳсон ойидир Набий соллаллоҳу алайҳи васаллам аёлларни садақа қилишга чақириб, шундай дедилар: «Эй аёллар! Садақа қилинглар ва кўп истиғфор айтинглар. Жаҳаннам аҳлининг кўпчилиги сизлардан эканини кўрдим».\nМуслим ривояти. «Эй аёллар! Тақинчоқларингдан бўлса ҳам, садақа қилинглар».\nБухорий ривояти. Ойша розияллоҳу анҳо онамиз бир куни юз минг садақа қилиб юбордилар. Ўша куни рўзадор эдилар. Хизматчиси айтди: «Инфоқ-эҳсон қилган нарсаларингиздан бир дирҳамига ифторлик қилишингиз учун гўшт сотиб олсангиз бўларди-ку?». Ойша розияллоҳу анҳо айтдилар: «Агар эслатганингда, шундай қилган бўлардим». Рамазонда қилинган саховат бошқа ойда қилинган эҳсондан афзалдир. Шунинг учун Расулуллоҳ соллаллоҳу алайҳи васаллам Рамазонда ҳур эсадиган шамолдан ҳам яхшилик улашувчи, сахийроқ бўлар эдилар. У кишининг сахийликлари саховатнинг барча турларини ўз ичига олар эди. Аллоҳнинг динини ғолиб қилишда ва бандаларни тўғри йўлга бошлашда Аллоҳ учун илмини, молини ва жонини сарфлар эдилар. Инсонларга кўп томонлама фойда келтирар эдилар. Очларни таомлантирар, ваъз-насиҳат қилар, ҳожатларини раво этиб, оғирларини енгил қилар эдилар. Рўзадорларга таом бериш Рамазондаги саховатлар жумласидандир. Набий соллаллоҳу алайҳи васаллам айтдилар: «Ким рўзадорга ифторлик қилиб берса, унга ҳам рўзадорнинг ажридек ажр бўлади. Лекин (бу билан) рўзадорнинг ажридан бирор нарса камаймайди».\nАҳмад ва Термизий ривояти. Шунингдек, мудом етиб турувчи садақага ҳам ҳарис бўлинг. Расулуллоҳ соллаллоҳу алайҳи васаллам айтдилар: «Одам боласи вафот этса, амали тўхтайди. Фақат уч нарса тўхтамасдан давом этиб туради: жорий садақа, фойдаланиладиган илм ёки уни дуо қиладиган солиҳ фарзанд».\nРамазон – кечалари қоим бўлиш ойидир «Расулуллоҳ соллаллоҳу алайҳи васаллам кечалари намоз ўқиб, қоим турардилар. Ҳатто оёқлари шишиб кетарди. Саҳобалар Расулуллоҳ соллаллоҳу алайҳи васалламга айтдилар: «Ё Расулуллоҳ! Сиз нимага бундай қиляпсиз, ваҳоланки сизнинг олдинги ва кейинги гуноҳларингиз кечирилган-ку?». Расулуллоҳ соллаллоҳу алайҳи васаллам айтдилар: «Шукр қилувчи банда бўлмайинми?». Муттафақун алайҳ. Набий соллаллоҳу алайҳи васаллам айтдилар: «Ким иймон билан ва савоб умид қилиб Рамазонда (кечалари) қоим бўлса, унинг олдин қилган гуноҳлари кечирилади».\nМуттафақун алайҳ. Аёл ҳам намоз учун масжидга чиқиши мумкин. Лекин уйда ўқиган намози афзал. Набий соллаллоҳу алайҳи васаллам айтдилар: «Аёлларингизни масжиддан тўсманглар. (Лекин) уйлари улар учун яхшироқдир».\nОқила аёл масжидга чиқмоқчи бўлса, салафларнинг аёллари каби ўраниб, мастура бўлиб чиқиши керак. Аёлнинг нияти тўғри бўлсин. Яъни «намозни адо қилиш учун ва Аллоҳнинг оятларини эшитиш учун боряпман», деб ният қилиб олсин. Бу уни хотиржамлик, виқор ва бошқаларнинг эътиборини ўзига тортмасдан юришга чақиради. Баъзи аёллар машинада ёлғиз ҳайдовчи билан масжидга борадилар. Натижада, нафл ибодат қиламан деб ҳаром ишга қўл уришади. Бу жоҳиллик ва нодонликдан бошқа нарса эмас.\nАёл кишига уйидан чиқаётганида хушбўйлик сепиш мумкин эмас. Набий соллаллоҳу алайҳи васаллам айтдилар: «Қайси аёл хушбўйлик сепса, биз билан бирга хуфтон намозига ҳозир бўлмасин».\nМуслим ривояти. Аёллар, агар ўз ҳолига ташлаб қўйилса, йиғлаб, бақириб ёки масжиддаги нарсаларни ўйнаб, атрофдаги мусулмонлар хаёлини чалғитадиган ёш болаларни ўзлари билан бирга намозга олиб чиқмасинлар.\nТана аъзоларининг рўзаси Муҳтарама опа-сингиллар! Рўзадор ўзининг аъзоларини гуноҳлардан тияди. Кўзлари ҳаромга қарашдан, қулоқлари ёлғон, ғийбат, чақимчилик, мусиқа каби ҳаром овозларни эшитишдан тийилади. Қўллари зулмдан, оёқлари ҳаромга боришдан, тили ғийбат, ёлғон, туҳмат ва бузуқ сўзлардан, қорни еб-ичишдан ҳамда фаржи қўшилишдан тийилади. Фақат фойдали ва яхши сўзларни сўзлайди. Рўзасига зарар етказадиган ёки бузиб юборадиган беҳаё, бузуқ сўзларни гапирмайди. Шунингдек, мусулмонларнинг шаънига ёлғон, ғийбат, чақимчилик ва ҳасад тўқимайди. Расулуллоҳ соллаллоҳу алайҳи васаллам айтдилар: «Ким ёлғонни, унга амал қилишни ва жоҳилликни тарк қилмас экан, унинг емай-ичмай юришининг Аллоҳга бирор-бир ҳожати йўқ».\nБухорий ривояти. «Агар биронтангиз рўза тутса, бузуқ сўзни айтмасин, бақирмасин. Бирортаси уни ҳақорат қилса ёки уришса: «Мен рўзадорман»– деб айтсин». Муттафақун алайҳ. Фақат еб-ичишдан тийилиб, мусулмонларнинг гўштлари ва обрўларига чангал солишдан тийилмаган кимсага Расулуллоҳ соллаллоҳу алайҳи васалламнинг ушбу сўзлари тааллуқлидир. «Қанчадан-қанча рўзадорлар борки, уларнинг рўзадан насибалари фақат очлик ва ташналик бўлади».\nРамазон ойида вақтни беҳуда ўтказмаслик учун амалий қадамлар. Муслима опа-сингиллар! Бу улуғ ойда вақтларингизни қиёмат куни сизга ютуқ ва бахт келтирадиган ишларга сарфланг. Жаннатга яқинлаштирадиган ва жаҳаннамдан узоқлаштирадиган ишларда Рамазон кеча ва кундузларини ғанимат билинг. Албатта, бу Аллоҳга итоат қилиб, маъсиятлардан узоқлашиш билан бўлади. Рамазонни хайрли ўтказиш учун қуйидагиларга риоя қилинг. 1. Уйдан фақат зарурат ёки ибодат учун чиқинг. 2. Бозорларда айланиб юрманг. Хусусан, Рамазоннинг охирги ўн кунлигида ўзингизни ушланг. Ҳайит учун кийим-кечакларни охирги ўн кунликкача ёки Рамазонгача харид қилиш ҳам мумкин. 3. Беҳуда меҳмондорчиликларни йиғиштиринг. Агар касални кўриш каби сабабли зиёрат бўлса, узоқ ўтириб қолманг. 4. Ёмон давралардан четланинг. У ерлар ғийбат, чақимчилик, ёлғон, бошқаларнинг устидан кулиб, таъна етказиш мажлисларидир. 5. Мусобақаларга, (топишмоқ) бошқотирма ечишга, кино ва сериаллар кўришга вақтингизни кетказманг. Акс ҳолда сиз Рамазондан фойдалана олмайсиз. 6. Бомдодгача бедор бўлишдан четланинг. Чунки бу намозларни зое қилишга ва кун бўйи ухлашга олиб боради. 7. Ёмонлар суҳбатидан қочинг. 8. Кунни ухлаб ўтказманг. Баъзи бировлар бомдоддан кейин уйқуга кетиб, пешиндан кейин уйғонадилар. Бу қанақа рўза бўлди? 9. Бутун вақтингиз турли егуликлар тайёрлаш билан ўтмасин. 10. Вақтни ясан-тусан қилиб, бўяниб-тараниб ойна олдида ўтказманг. 11. Вақтни телефонда гаплашишга сарфламанг. Бу иймони заифларнинг очлик ва чанқоқни енгиш учун тутган йўлларидир. Агар Аллоҳнинг Китобини тиловат қилиб, дарс қилганларида, улар учун яхшироқ бўларди. 12. Талашиб-тортишишдан йироқ бўлинг. Чунки бу фақат вақтни зое кетказиш ва ҳаром ишларни қилишга олиб боради. Агар сиз билан кимдир тортишмоқчи бўлса, «Мен рўзадорман»– деб айтинг.\nРамазоннинг охирги ўн кунлиги Муслима опа-сингиллар! Рамазон ойининг йигирма куни ортда қолди. Яна ўн кун фурсат бор. Агар ўтиб кетган кунларда сусткашлик қилган бўлсангиз, қолган ўн кунни ғанимат билинг. Чунки амаллар хотималарига қараб баҳоланади. «Расулуллоҳ соллаллоҳу алайҳи васаллам (охирги) ўн кунликда кечасини бедорлик билан ўтказардилар, оила аъзоларини уйғотардилар, белларини маҳкам боғлардилар». Муттафақун алайҳ. Бу саноқли кунларни баъзи инсонлар ғанимат билишади. Баъзилар эса ҳасратда қолишади. Ҳабиб Абу Муҳаммаднинг аёли кечаси унга шундай дерди: «Кеча ўтиб кетди. Йўл эса узоқ. Озуқамиз жуда оз. Солиҳларнинг карвони узоқлашиб боряпти. Биз эса ортда қолиб кетдик». Аллоҳ таъоло Ўз фазли билан «Қадр кечаси»ни охирги ўн куннинг бирида қилиб қўйди. Бу охирги ўн куннинг тоқ кунларида бўлади. Ойша розияллоҳу анҳодан: Расулуллоҳ соллаллоҳу алайҳи васаллам айтардилар: «Қадр кечасини Рамазонда охирги ўн куннинг тоқ кунларидан қидиринглар». Муттафақун алайҳ. Қадр кечаси улуғ кеча ва ғанимат фурсатдир. Унда қилинган ибодат минг ойлик ибодатдан яхшидир. Шунинг учун Набий соллаллоҳу алайҳи васаллам айтдилар: «Албатта, бу ой келди. Унда минг ойдан яхшироқ бўлган бир кеча бор. Ким бу кечадан маҳрум бўлса, барча яхшиликлардан маҳрум бўлибди. Унинг яхшилигидан фақат маҳрумгина бебаҳра қолади».\nИбн Можа ривояти. Қадр кечаси савоб талабида бедор бўлинг. Бу улуғ ажрдан маҳрум бўлманг. Агар сиз охирги ўн куннинг барча кечаларида қоим бўлсангиз ҳамда уни ибодат ва тоат билан ўтказсангиз, шубҳасиз, қадр кечасига етасиз. Қадр кечасида қилинадиган дуо. Ойша розияллоҳу анҳо Набий соллаллоҳу алайҳи васалламдан сўрадилар: «Агар қадр кечасига етсам, нима деб дуо қилай?». У киши дедилар: «Эй Аллоҳим! Сен афв этгувчисан. Афвни яхши кўрасан. Мени афв этгин». Аҳмад ва Термизий ривояти. Муҳаммад соллаллоҳу алайҳи васалламга, аҳли оилаларига ҳамда асҳобларига салоту саломлар бўлсин!\n07:16 / 20.11.2016 1348\n00:12 / 10.02.2017 2768\nXXV Республика қорилар мусобақасидан фото лавҳалар\n02:00 / 09.11.2016 2949\n«Комил иймон сифатлари ҳақида»\nШарҳ Муаллифнинг «Комил иймон сифатлари ҳақида» деб номланган боб очишининг ўзи ғайри комил иймон ҳам борлигига далолат қилади. Чунки бу бобда келтирилган давоми...\n06:40 / 15.01.2018 2095